title: Nathan Adrian

text: Barcelonan MM-kilpailuissa 2013 Adrian saavutti hopeaa 4×100 metrin vapaauintiviestissä ja pronssia 100 metrin vapaauinnissa. Kazanin MM-kilpailuissa 2015 hän sai kultaa 4×100 metrin sekauintiviestissä ja 4×100 metrin sekajoukkueiden vapaauintiviestissä sekä hopeaa 50 metrin vapaauinnissa. Rio de Janeiron olympialaisissa 2016 hän saavutti kultaa 4×100 metrin vapaa- ja sekauintiviesteissä sekä pronssia 50 ja 100 metrin vapaauinneissa. Budapestin MM-kilpailuissa 2017 hän voitti mestaruuden 4×100 metrin miesten ja sekajoukkueiden vapaauintiviesteissä sekä miesten 4×100 metrin sekauintiviestissä. Lisäksi hän sai hopeaa 100 metrin vapaauinnissa.


title: Allison Schmitt

text: Allison Schmitt (s. 7. kesäkuuta 1990 Pittsburgh) on yhdysvaltalainen uimari. Hän on vapaauinnin olympiavoittaja ja maailmanmestari. Hän edustaa Club Wolverine -seuraa ja on pituudeltaan 185 cm.


title: Allison Schmitt

text: Schmitt saavutti Pekingin olympialaisissa 2008 pronssia 4 × 200 metrin vapaauintiviestissä. 200 metrin vapaauinnissa hän karsiutui välierissä. Rooman MM-kilpailuissa 2009 hän sai hopeaa 200 metrin vapaauinnissa ajalla 1.54,96 ja 4 × 200 metrin vapaauintiviestissä sekä sijoittui neljänneksi 400 metrin vapaauinnissa. Tyynenmeren-mestaruuskilpailuissa Irvinessa 2010 hän voitti 200 metrin vapaauinnin ja 4 × 200 metrin vapaauintiviestin. Shanghain MM-kilpailuissa 2011 hän sai kultaa 4 × 200 metrin vapaauintiviestissä ja sijoittui kuudenneksi 200 metrin vapaauinnissa.


title: Allison Schmitt

text: Schmitt voitti Lontoon olympialaisissa 2012 kultaa 200 metrin vapaauinnissa ajalla 1.53,61 sekä 4 × 200 metrin vapaa- ja 4 × 100 metrin sekauintiviesteissä, joissa hän ui ankkuriosuuden. Lisäksi hän sai hopeaa 400 metrin vapaauinnissa ajalla 4.01,77 ja pronssia 4 × 200 metrin vapaauintiviestissä. Istanbulin lyhyen radan MM-kilpailuissa 2012 hän saavutti kultaa 200 metrin vapaauinnissa ajalla 1.53,59 sekä 4 × 100 ja 4 × 200 metrin vapaauintiviesteissä.


title: Allison Schmitt

text: Schmitt saavutti Toronton Pan-Amerikan kisoissa 2015 kultaa 200 metrin vapaauinnissa ajalla 1.56,23, 4 × 200 metrin vapaauintiviestissä ja 4 × 100 metrin sekauintiviestissä sekä hopeaa 4 × 100 metrin vapaauintiviestissä. Rio de Janeiron olympialaisissa 2016 hän voitti kultaa 4 × 200 metrin vapaauintiviestissä ja sai hopeaa 4 × 100 metrin vapaauintiviestissä, jossa hän tosin ui vain alkuerissä. Tokion Tyynenmeren-mestaruuskilpailuissa 2018 hän sai hopeaa 4 × 200 metrin vapaauintiviestissä.


title: Assimilaatio (fonetiikka)

text: Assimilaatio foneettisena ilmiönä tarkoittaa äänteen muuttumista toista äännettä muistuttavaksi tai jopa sulautumista siihen. Suomen kielessä assimilaatio on ominaista etenkin n:lle. Esim. suomen sananmuodoissa, joiden loppuäänne on yleensä n, tämä n tavallisesti korvautuu p-alkuisen sanan edellä tavallisesti m:llä ja k-alkuisen sanan edellä tavallisesti äng-äänteellä. Kirjoituksessa tätä ei merkitä. Sen sijaan potentiaalin ne-tunnuksen ja toisen partisiipin nut-, nyt- tai nee-tunnuksen alku-n:n assimiloituminen edeltävän konsonantin kaltaiseksi merkitään, esimerkiksi "juossee" (ilman assimilaatiota olisi "juosnee"), "ollut" (ilman assimilaatiota olisi "olnut"). Toisaalta tällaisen tunnuksen edellä t-loppuisessa vartalossa t assimiloituu n:ksi, esim. "osannut" (ilman assimilaatiota olisi "osatnut"), "osannee" (ilman assimilaatiota olisi "osatnee").


title: Assimilaatio (fonetiikka)

text: Ruotsin kielessä imperfektin tunnuksen -de alku-d assimiloituu soinnittoman konsonantin edellä sitä muistuttavaksi soinnittomaksi äänteeksi, t:ksi, esim. "läste" (ilman assimilaatiota olisi "läsde").


title: Penitentiary Blues

text: Penitentiary Blues on yhdysvaltalaisen laulajan David Allan Coen debyyttialbumi, joka on julkaistu vuonna 1969.


title: Penitentiary Blues

text: Kaikki kappaleet kirjoittanut David Allan Con, ellei toisin mainittu.


title: Blueprint

text: Blueprint on irlantilaisen multi-instrumentalistin Rory Gallagherin kolmas studioalbumi, joka on julkaistu vuonna 1973.


title: Blueprint

text: Kaikki kappaleet kirjoittanut Rory Gallagher.


title: Lakkakääpä

text: Lakkakääpä ("Ganoderma lucidum") eli reishi on kääpäsieni, jonka itiöemä on yksivuotinen ja suurehko. Sen jalka on vähintään sormenpaksuinen ja kiinnittyy usein lakin reunaan. Yläpinta on kumpareinen ja kiiltävä, väriltään oranssinpunainen. Pillien peittämä alapinta on valkoinen, myöhemmin ruskea.


title: Lakkakääpä

text: Lakkakääpä kasvaa lehtipuilla tai harvoin havupuilla valkolahottajana. Useimmin sitä esiintyy tervalepän kannoissa ja kaatuneissa rungoissa, lehdoissa ja kosteissa metsissä.


title: Lakkakääpä

text: Lajia on käytetty perinteisessä itämaisessa lääketieteessä jo yli 2000 vuoden ajan. Lakkakäävästä valmistettuja uutteita on myynnissä myös Suomessa. Euroopassa ja varsinkin Yhdysvalloissa sen terveysvaikutuksista ja mahdollisista haittavaikutuksista keskustellaan.


title: Lakkakääpä

text: Lakkakääpä on lahottajasieni, joka soveltuu hyvin viljeltäväksi, vaikkakin sen viljely on ollut Suomessa kaupallisesti vähäistä. Korkeassa hiilidioksidipitoisuudessa viljellyn lakkakäävän tunnusomaisena piirteenä on kaunis sarvimainen ulkomuoto, joka selvästi poikkeaa luonnossa kasvaneesta lakkakäävästä.


title: Koppelokääpä

text: Koppelokääpä ("Grifola frondosa") on kääpäsieni, jonka itiöemä on yksivuotinen ja muodostuu kymmenistä jalallisista lusikkamaisista lakeista. Itiöemä on kokonaisuudessan enintään puoli metrinen. Koppelokääpä kasvaa loisena suurten tammien tyvellä. Se on hyvä ruokasieni, jota viljellään USAssa, Kiinassa ja Japanissa siitakesienen tavoin sahanpurussa.


title: Koppelokääpä

text: Koppelokääpää muistuttaa harvinainen viuhkokääpä ("Polyporus umbellatus"), joka ei kuitenkaan ole riippuvainen tammesta.


title: Vittorino Girardi

text: Vittorino Girardi (s. 24. maaliskuuta 1938 Lendinara) on italialaissyntyinen roomalaiskatolinen piispa. Hän liittyi Comboni-lähetyssaarnaajiin 9. syyskuuta 1962, ja hän sai pappisvihkimyksensä 30. maaliskuuta 1963. Hänet nimitettiin Tilaránin hiippakunnan johtoon Costa Ricaan 13. heinäkuuta 2002. Piispaksi vihkiminen seurasi 21. syyskuuta. Pääkonsekraattorina toimi Antonio Sozzo, jota avustivat Román Arrieta Villalobos ja Héctor Morera Vega.


title: Antonio Sozzo

text: Antonio Sozzo (s. 9. toukokuuta 1942 Paola) on italialainen roomalaiskatolinen arkkipiispa, joka on luonut uran kirkon diplomaattisissa tehtävissä. Hänet vihittiin papiksi 28. elokuuta 1971 ja nimitettiin Concordian titulaariarkkipiispaksi sekä apostoliseksi nuntiukseksi Algeriaan ja Tunisiaan 5. elokuuta 1995. Piispaksi vihkiminen seurasi 14. lokakuuta. Pääkonsekraattorina toimi Angelo Sodano, jota avustivat Mario Tagliaferri ja Attilio Nicora.


title: Antonio Sozzo

text: Sozzo sai 23. toukokuuta 1998 nimityksen apostoliseksi nuntiukseksi Costa Ricaan ja 17. heinäkuuta 2003 Marokkoon.


title: Juan Vicente Solís Fernández

text: Juan Vicente Solís Fernández (8. elokuuta 1892 Heredia – 16. tammikuuta 1973) oli costaricalainen roomalaiskatolinen piispa. Hänet vihittiin papiksi San José de Costa Rican hiippakuntaan 18. elokuuta 1915 ja nimitettiin Alajuelan hiippakunnan johtoon 3. heinäkuuta 1940. Piispaksi vihkiminen seurasi 18. elokuuta.


title: Juan Vicente Solís Fernández

text: Solís Fernández osallistui Vatikaanin toiseen kirkolliskokoukseen. Hän jäi eläkkeelle 30. maaliskuuta 1967 ja sai samana päivänä nimityksen Thucca in Numidian titulaaripiispaksi.


title: Angel San Casimiro Fernández

text: Angel San Casimiro Fernández (s. 16. syyskuuta 1942 Pradejón) on espanjalaissyntyinen roomalaiskatolinen piispa. Hänestä tuli augustinolaisten rekollektien jäsen 4. syyskuuta 1964, ja hän sai pappisvihkimyksensä 3. lokakuuta 1965. Hänet nimitettiin Ciudad Quesadan piispaksi Costa Ricaan 25. heinäkuuta 1995. Piispaksi konsekroinnin suoritti 7. lokakuuta Giacinto Berloco, jota avustivat Román Arrieta Villalobos ja José Rafael Barquero Arce.


title: Angel San Casimiro Fernández

text: San Casimiro Fernández sai 3. heinäkuuta 2007 nimityksen Alajuelan piispaksi.


title: Anton Herre

text: Anton Herre (14. joulukuuta 1910 Dietenheim – 24. syyskuuta 1993) oli saksalainen roomalaiskatolinen piispa. Hänet vihittiin papiksi Rottenburgin (sittemmin Rottenburg-Stuttgartin) hiippakuntaan 6. huhtikuuta 1935 ja nimitettiin sen vihkipiispaksi sekä Calatian titulaaripiispaksi 12. lokakuuta 1970. Piispaksi konsekroinnin suoritti 14. marraskuuta Carl Joseph Leiprecht, jota avustivat Wilhelm Sedlmeier ja Karl Gnädinger.


title: Anton Herre

text: Herre jäi eläkkeelle 31. joulukuuta 1985.


title: Thomas Maria Renz

text: Thomas Maria Renz (s. 9. joulukuuta 1957 München) on saksalainen roomalaiskatolinen piispa. Hänet vihki papiksi Rottenburg-Stuttgartin hiippakuntaan Joachim Meisner 8. lokakuuta 1984. Hänet nimitettiin sen vihkipiispaksi ja Rucuman titulaaripiispaksi 29. huhtikuuta 1997. Piispaksi konsekroinnin suoritti 22. kesäkuuta Walter Kasper, jota avustivat Johannes Kreidler ja Bernhard Rieger.


title: Carlos Stetter

text: Carlos Stetter (s. 9. maaliskuuta 1941 Ellwangen) on saksalaissyntyinen, Boliviassa toimiva roomalaiskatolinen piispa. Hänet vihittiin papiksi 1. heinäkuuta 1966 ja nimitettiin Chiquitosin (sittemmin San Ignacio de Velasco) vihkipiispaksi sekä Horrean titulaaripiispaksi 3. lokakuuta 1987. Piispaksi konsekroinnin suoritti 28. helmikuuta 1988 Santos Abril y Castelló, jota avustivat Federico Bonifacio Madersbacher Gasteiger ja Bernhard Rieger.


title: Carlos Stetter

text: Stetter sai 7. tammikuuta 1995 nimityksen San Ignacio de Velascon koadjuuttoripiispaksi, ja 29. heinäkuuta 1995 hänestä tuli sen piispa.


title: Thomas Löhr

text: Thomas Löhr (s. 29. helmikuuta 1952 Frankfurt) on saksalainen roomalaiskatolinen piispa. Hänet vihki papiksi Limburgin hiippakuntaan Joseph Höffner 10. lokakuuta 1976. Hänet nimitettiin Limburgin vihkipiispaksi sekä Dianan titulaaripiispaksi 15. kesäkuuta 2009, ja piispaksi vihkiminen seurasi 30. elokuuta. Pääkonsekraattorina toimi Franz-Peter Tebartz-van Elst, jota avustivat Franz Kamphaus ja Gerhard Pieschl.


title: Siemenpuriste

text: Siemenpuriste eli "öljykakku" on öljykasvin siemenen puristusoperaation ohessa syntyvä valmiste. Sitä käytetään yleisesti eläinten rehuna. Toistaiseksi ihmisravinnoksi tarkoitettuja siemenpuristeita vähittäismyynnissä on ainakin hamppu- ja pellavarouhe.


title: Niono

text: Niono on kaupunki ja Nionon piirin hallinnollinen keskus Ségoun alueella Malissa. Se sijaitsee Nigerjoen sisämaan suistoalueen luoteisreunalla 115 kilometriä Ségousta pohjoiseen. Asukkaita on 91 600 henkeä (vuonna 2009).


title: Niono

text: Nionon kaupunkikunnan pinta-ala on 269 neliökilometriä. Se rajoittuu pohjoisessa Nionon piirin Yeredon Sanionan, lännessä Marikon, Kala Siguidan ja Siribalan, etelässä Pogon ja idässä Macinan piirin Monimpebougoun kuntiin. Seutu kuuluu Sahelin vyöhykkeeseen. Pinnanmuodostukseltaan se on tasaista Nigerin entistä tulva-aluetta ("delta mort"). Maanviljelyä varten on rakennettu kaksi kastelukanavaa.


title: Niono

text: Kuntaan kuuluu 21 asutuskeskusta. Asukkaat ovat etupäässä bambaroita, songhaita, soninkeja, moseja, miniankoja, fulbeja ja bozoja. Vallitsevat uskonnot ovat islam ja kristinusko.


title: Niono

text: Nionon kautta kulkee Ségoun ja Timbuktun välinen maantie RN33, josta haarautuu RN27 Bamakoon. Seudun pääelinkeinot ovat keinokasteluun perustuva maanviljely ja karjanhoito. Tärkeimmät viljelykasvit ovat riisi, sipuli ja vihannekset. Kotieläimiä ovat naudat, lampaat, vuohet, siat ja aasit. Lisäksi harjoitetaan kalastusta, käsityöammatteja ja kaupankäyntiä. Teollisuutta edustavat leipomo, meijeri ja sähkölaitos.


title: Niono

text: Kaupunki on saanut alkunsa Nigerjoen keinokastelujärjestelmää hoitavan Office du Nigerin vuonna 1937 perustamasta työläisasutuksesta. Nähtävyyksiin kuuluu kaunis moskeija.


title: Goundamin piiri

text: Goundamin piiri () on paikallishallintoalue Malin Timbuktun alueella. Sen pinta-ala on 92 688 neliökilometriä. Asukkaita on 150 200 henkeä (vuonna 2009).


title: Goundamin piiri

text: Goundamin piiri rajoittuu koillisessa Timbuktun, kaakossa Dirén ja lounaassa Niafunkén piireihin sekä lännessä Mauritaniaan. Seutu kuuluu aavikoitumisesta kärsivään Sahelin vyöhykkeeseen. Pohjoisosa on Saharan autiomaata. Etelässä virtaa Nigerjoki, joka ruokkii vedellään Fati- ja Horojärviä. Nigerjoen haarat Tassakane ja Kondi muodostavat Goundamin suvannon, jonka vedet virtaavat osittain kuivuneisiin Téle-, Takara- ja Faguibinejärviin.


title: Goundamin piiri

text: Piiriin kuuluu Goundamin kaupunki sekä 15 maalaiskuntaa: Adarmalane, Alzounoub, Bintagoungou, Douékiré, Doukouria, Essakane, Gargando, Issabéry, Kaneye, M’Bouna, Raz-El-Ma, Télé, Tilemsi, Tin Aïcha ja Tonka. Ne käsittävät yhteensä 221 kylää ja paimentolaisryhmää. Asukkaat ovat etupäässä songhaita, tuaregeja, fulbeja, maureja ja bozoja.


title: Goundamin piiri

text: Goundamin kautta kulkee Nionon ja Timbuktun välinen maantie. Paikallisia elinkeinoja ovat maanviljely, karjanhoito, kalastus, kaupankäynti ja käsityöammatit. Tärkeimpiä viljelykasveja ovat riisi, vehnä, maissi, durra, bataatti, maniokki, lehmänpapu sekä vihannekset. Kotieläimiä ovat lampaat, vuohet, naudat, kamelit ja aasit.


title: Juri Milner

text: Juri Borisovitš (Bentsionovitš) Milner (; s. 11. marraskuuta 1961, Moskova, Neuvostoliitto) on venäjänjuutalainen miljardööri, yrittäjä ja pääomasijoittaja; oligarkki. Hän opiskeli taloutta Pennsylvanian yliopiston kuulussa Wharton Schoolissa 1990-luvulla. Vuonna 1998 Milner aloitteli yrittäjän uraansa ostamalla makaronitehtaan. Myöhemmin hän on perustanut Digital Sky Technologies (DST) -sijoitusyhtiön, joka on nykyään nimeltään Mail.ru Group ja DST Global. Mail.ru Groupin ja DST Globalin kautta Milner on sijoittanut seuraaviin yhtiöihin: Facebook, Zynga, Twitter, Spotify, ZocDoc, 360Buy.com ja Groupon. Hän on nimenomaan pyrkinyt sijoittamaan sosiaalisen median yrityksiin. Esimerkiksi vuonna 2009 hän osti 2 % Facebookista 200 miljoonalla dollarilla. Myöhemmin hän osti lisää yrityksestä Mail.ru Groupin ja DST:n kautta, ja omistusosuus nousi 9 %:iin. Ennen ostoja hän oli tutustunut yrityksen perustajaan Mark Zuckenbergiin. Milner on neuvotellut myös muun muassa Rovio Entertainmentiin sijoittamisesta. Silicon Valleyssä häntä pidetään ristiriitaisena henkilönä, joka on tehnyt yhteistyötä toisen keskustelua herättävän henkilön kanssa, Ališer Usmanovin. Hän tuki Milneriä Facebook-ostoissa. Milner on käyttänyt omaisuuttaan muun muassa ostamalla talon, jota on arveltu Yhdysvaltain kalleimmaksi 100 miljoonan dollarin hinnallaan. Vuonna 2015 hän sijoitti varojaan myös kiinteistöalan teknologiayritykseen Cadreen – omien sanojensa mukaan 850 000 dollaria. Cadren perustajiin kuuluu Yhdysvaltain presidentti Donald Trumpin vävy ja neuvonantaja Jared Kushner sekä Kushnerin veli Joshua ja eräs kolmas yrittäjä. Kushnerin yrityksen arvon on arvioitu olevan 800 miljoonaa dollaria.


title: Juri Milner

text: Marraskuussa 2017 uutisoitiin Paratiisin paperit -tietovuodon jälkeen, että Venäjän valtionpankki ja valtiollinen öljy-yhtiö sijoittivat Milnerin DST Global -yrityksen kautta sosiaalisen median toimijoihin kuten Facebookiin ja Twitteriin. Venäjän valtio sai sijoituksista suuret voitot. Samalla uutisoitiin, että Milner on Yhdysvaltain presidentti Donald Trumpin läheinen tuttava.


title: Juri Milner

text: Venäjän valtion toiseksi suurin pankki VTB Bank sijoitti 191 miljoonaa dollaria DST Globaliin, joka vuonna 2011 osti merkittävän osuuden Twitteristä. Osuus myytiin vuonna 2013.


title: Juri Milner

text: Venäläisen energiajätin Gazpromin tytäryhtiö puolestaan osti erään veroparatiisiyhtiön ja DST Globalin kautta Facebookin osakkeita. Ne myivät osakkeet sen jälkeen, kun yhtiö listautui pörssiin vuonna 2012 ja keräsivät suuret voitot.


title: Juri Milner

text: Paljastukset osoittavat, että Venäjällä oli taloudellisia etuja sosiaalisessa mediassa Yhdysvalloissa jo vuosia ennen Yhdysvaltain vuoden 2016 presidentinvaaleja. Gazpromin ja VTB Bankin paljastuneet yhteydet yhdysvaltalaisiin sosiaalisen median yrityksiin ovat asia, jota pidetään arkaluontoisena, koska yrityksillä on läheiset yhteydet Venäjän presidenttiin Vladimir Putiniin ja hänen lähipiiriinsä. Esimerkiksi Gazpromia johti yli kymmenen vuoden ajan Milnerin yhteistyökumppani Usmanov.


title: Juri Milner

text: Gazpromin tytäryhtiön tiedottaja on vahvistanut, että yritys oli lainoittanut Kanton Services -veroparatiisiyhtiötä, joka puolestaan oli osallisena DST Globalin Facebook- ja Twitter-kaupoissa.


title: Olivier Weber

text: Olivier Weber (s. 1958) on ranskalainen toimittaja ja kirjailija.


title: CIE 1931 XYZ -väriavaruus

text: CIE 1931 XYZ -väriavaruus on yksi ensimmäisistä CIE:n (The International Commission on Illumination) kehittämistä matemaattisista väriavaruusmalleista. CIEXYZ kehitettiin vuonna 1931 ja useimmat uudemmat mallit pohjautuvat siihen.


title: CIE 1931 XYZ -väriavaruus

text: Ihmisen näkökyky perustuu silmässä oleviin fotoreseptoreihin, joista tappisoluiksi kutsutut ovat herkkiä valon eri aallonpituuksille. Tappisolut lajitellaan kolmeen luokkaan: siniherkät lyhyet (420–440 nm), keskipitkät viherherkät (530–540 nm) ja pitkät punaherkät (560–580 nm). Grassmanin ensimmäinen lain mukaan mikä tahansa väri saadaan kolmen primäärivärin lineaarikombinaatiosta. Erilaiset värihavainnot muodostuvat siis kolmen tappisolun vasteiden yhdistelmästä ja puhutaan yleisemmin tristimulusarvoista. Kokeellisesti mittaamalla voidaan tällä värinäön periaatteella tehdä värinsovitusfunktiot, jotka kuvaavat primäärivärien suhteellista sekoitusmäärää valon aallonpituuden funktiona. Värivertailukokeessa koehenkilö käyttää värinsovitukseen suunniteltua laitetta ja katsoo annettua referenssiväriä vakiovalaistuksella ja yrittää kolmen eri aallonpituisen valon voimakkuutta säätämällä saada valojen tuottaman värin vastaamaan referenssiä. Sovittamalla tällä tavoin eri aallonpituuksien värejä 360–830 nm aallonpituuden jakaumalta esimerkiksi 10 nm välein, saadaan koehenkilön asettamista tristimulusarvoista muodostettua värinsovitusfunktiot.


title: CIE 1931 XYZ -väriavaruus

text:
W. David Wright ja John Guild tekivät kumpikin vuosina 1928–1931 värivertailukokeita usealla koehenkilöllä käyttämällä 458,8 nm, 546,1 nm ja 700 nm aallonpituuden valoja. Värivertailukokeessa käytettiin kahdeksi 2° alueeksi jaettua näkökenttää. Vuonna 1931 CIE kehitti näiden mittaustuloksien keskiarvosta
formula_1 -värinsovitusfunktiot. Oikealla olevassa kuvassa näkyvät värinsovitusfunktiot, joissa tristimulusarvot ovat aallonpituuden funktiona. Jos koehenkilö ei saanut kyseistä väriä sovitettua kolmea primääriväriä säätämällä, niin valoa lisättiin referenssiväriin. Tämä näkyy kuvaajassa negatiivisina arvoina.


title: CIE 1931 XYZ -väriavaruus

text: Koska värinsovitusfunktiot saivat sekä positiivisia että negatiivisia arvoja ja kustannussyiden ja yksinkertaisuuden takia haluttiin, että arvot olisivat ei-negatiivisia. Ratkaisuna ongelmaan formula_1 -värinsovitusfunktioista johdettiin lineaaritransformaatiolla uudet formula_3 –värinsovitusfunktiot. Muunnoksen tarkoituksena oli päästä eroon negatiivisista lukuarvoista ja sovittaa yksi funktio vastaamaan CIE 1924 fotooppista valotehofunktiota. Uusia värinsovitusfunktioita käyttämällä voidaan laskea kohteen värin X-, Y- ja Z-kolmivärikomponenttien arvot CIEXYZ-väriavaruuteen. Tässä kolmiulotteisessa mallissa pystyakseli Y kuvaa valoisuutta, X ja Z kuvaavat suurin piirtein punaista−vihreää ja sinistä−keltaista väriä.


title: CIE 1931 XYZ -väriavaruus

text: Uudet värinsovitusfunktiot määrittelevät CIE 1931 XYZ 2° keskimääräisen standardihavainnoijan, joka simuloi ihmisen normaalia värinäköä. Myöhemmin vuonna 1964 määriteltiin standardi CIE XYZ 10° -havainnoitsija, josta jätettiin kokonaan pois 2° kenttä.


title: CIE 1931 XYZ -väriavaruus

text: Tristimulusarvot lasketaan valonlähteen tehospektrijakauman formula_4, kohteen heijastussuhteen formula_5 ja värinsovitusfunktioiden integraaleina koko näkyvän valon spektrin yli.


title: CIE 1931 XYZ -väriavaruus

text: CIE x,y -kromaattisuusdiagrammi on kaksiulotteinen esitysmuoto kolmiulotteisesta XYZ-väriavaruudesta. Muunnos tapahtuu normalisoimalla tristimulusarvo, jolloin valoisuusarvo katoaa.


title: CIE 1931 XYZ -väriavaruus

text: Arvot xy lasketaan seuraavilla kaavoilla:


title: CIE 1931 XYZ -väriavaruus

text: z voidaan laskea edelliseen tapaan, tai x ja y arvoista:


title: M’Bouna

text: M’Bouna on maalaiskunta ja sen keskuskylä Timbuktun alueen Goundamin piirissä Malissa. Se sijaitsee kuivuneen Faguibinejärven etelärannalla 45 kilometriä Goundamista luoteeseen. Kunnassa on 5 500 asukasta (vuonna 2009).


title: M’Bouna

text: M’Bounan kunta rajoittuu pohjoisessa Tin Aïchan, idässä Issabéryn, etelässä Gargandon ja lännessä Adarmalanen kuntiin. Seutu kuuluu kuivuudesta kärsivään Sahelin alueeseen.


title: M’Bouna

text: Kuntaan kuuluu kymmenen kylää. Asukkaat ovat etupäässä songhaita, tuaregeja, fulbeja ja bambaroita.


title: M’Bouna

text: Seudun pääelinkeinot ovat maanviljely ja karjanhoito. Molemmat ovat kärsineet suuresti Faguibinejärven kuivumisesta. Kaupankäynnin ja käsityöammattien merkitys on vähäinen.


title: Raz-El-Ma

text: Raz-El-Ma on maalaiskunta ja sen keskuspaikka Timbuktun alueen Goundamin piirissä Malissa. Se sijaitsee kuivuneen Faguibinejärven länsipuolella noin 90 kilometriä Goundamista luoteeseen. Kunnassa on 4 100 asukasta (vuonna 2009).


title: Raz-El-Ma

text: Raz-El-Man kunta rajoittuu pohjoisessa Timbuktun piiriin, idässä Goundamin piirin Tin Aïchan, etelässä Gargandon ja Tilemsin kuntiin sekä lännessä Mauritaniaan. Seutu kuuluu kuivuudesta kärsivään Sahelin alueeseen.


title: Raz-El-Ma

text: Kuntaan kuuluu kuusi kylää ja paimentolaisryhmää. Asukkaat ovat etupäässä tuaregeja ja arabeja.


title: Raz-El-Ma

text: Seudun ainoa elinkeino on karjanhoito. Kotieläimiä ovat lampaat, vuohet, naudat, aasit ja kamelit.


title: Télé

text: Télé on maalaiskunta Timbuktun alueen Goundamin piirissä Malissa. Sen keskuspaikka Hangabéra sijaitsee 20 kilometriä Goundamista pohjoiseen. Kunnassa on 2 100 asukasta (vuonna 2009)


title: Télé

text: Télén kunnan pinta-ala on 261 neliökilometriä. Se rajoittuu pohjoisessa Bintagoungoun ja Essakanen, idässä Douékirén ja Doukourian, etelässä Goundamin ja lännessä M’Bounan kuntiin. Kunta kuuluu Sahelin vyöhykkeeseen. Sen alueella sijaitsee Téléjärvi.


title: Télé

text: Kuntaan kuuluu neljä kylää. Asukkaat ovat etupäässä songhaita, fulbeja ja belloja. Vallitseva uskonto on islam.


title: Télé

text: Seudun pääelinkeinot ovat maanviljely, karjanhoito ja kalastus. Lisäksi harjoitetaan pienimuotoista kaupankäyntiä sekä käsityöammatteja. Osa väestöstä hakeutuu ansiotöihin Malin kaupunkeihin ja naapurimaihin.


title: Tilemsi (Timbuktun alue)

text: Tilemsi on maalaiskunta Timbuktun alueen Goundamin piirissä Malissa. Sen keskuspaikka Kel Malha sijaitsee noin 140 kilometriä Goundamista länteen. Kunnassa on 7 300 asukasta (vuonna 2009)


title: Tilemsi (Timbuktun alue)

text: Tilemsin kunnan pinta-ala on toistaiseksi määrittelemätön. Se rajoittuu pohjoisessa Raz-El-Man, idässä Gargandon ja etelässä Alzounoubin kuntiin sekä lännessä Mauritaniaan.


title: Tilemsi (Timbuktun alue)

text: Kuntaan kuuluu 21 paimentolaisryhmää. Asukkaat ovat etupäässä tuaregeja ja arabeja.


title: Tilemsi (Timbuktun alue)

text: Seudun pääelinkeino on karjanhoito. Kotieläimiä ovat naudat, lampaat, vuohet ja kamelit. Lisäksi harjoitetaan Mauritaniaan suuntautuvaa kaupankäyntiä, pienimuotoista maanviljelyä sekä käsityöammatteja. Osa väestöstä käy muualla ansiotöissä.


title: Tilemsi

text: Tilemsi tarkoittaa seuraavia asioita:


title: Tin Aïcha

text: Tin Aïcha on maalaiskunta ja sen keskuspaikka Timbuktun alueen Goundamin piirissä Malissa. Se sijaitsee kuivuneen Faguibinejärven pohjoispuolella noin 55 kilometriä Goundamista luoteeseen. Kunnassa on 6 300 asukasta (vuonna 2009)


title: Tin Aïcha

text: Tin Aïchan kunnan pinta-ala on 18 950 neliökilometriä. Se rajoittuu pohjoisessa ja idässä Timbuktun piirin Salamin ja Goundamin piirin Issabéryn, etelässä M’Bounan ja Adarmalanen sekä lännessä Raz-El-Man kuntiin. Seutu kuuluu Sahelin vyöhykkeeseen.


title: Tin Aïcha

text: Kuntaan kuuluu 9 kylää. Asukkaat ovat etupäässä songhaita, belloja ja fulbeja.


title: Tin Aïcha

text: Seudulla aikaisemmin harjoitetusta maanviljelystä on kuivuuden takia jouduttu lähes kokonaan luopumaan. Osa väestöstä harjoittaa pienimuotoista karjanhoitoa tai kaupankäyntiä. Nuoret hakeutuvat muualle ansiotöihin.


title: Rakennustietosäätiö RTS

text: Rakennustietosäätiö RTS on suomalainen rakennusalan tietopalveluja tuottava vuonna 1972 perustettu säätiö. Säätiön edustajistossa vaikuttaa 50 suomalaista rakennusalan järjestöä ja muuta yhteisöä. Säätiö tuottaa ja hankkii rakennusalan tietoa ja levittää sitä. Se laatii tutkimusohjelmia ja rakennusohjeita, järjestää koulutustilaisuuksia ja ylläpitää neuvontaa. Rakennustietosäätiö RTS myöntää rakennusmateriaaleille ja ilmanvaihtotuotteille M1-päästöluokitusta.


title: Rakennustietosäätiö RTS

text: Suomen arkkitehtiliitto perusti vuonna 1941 jälleenrakennustoimikunnan, jonka tehtävänä oli organisoida jälleenrakennustyötä ja rakennusalan standardisointia. Syynä toimikunnan perustamiselle oli huoli talvisodan jälkeisestä jälleenrakentamisen laadusta, sillä esimerkiksi Ruotsin lahjatalojen pystyttämisessä oli ollut ongelmia rajaseuduilla. Arkkitehtiliitto halusi ammattitaitoisten arkkitehtien ottavan vastuun jälleenrakentamisen suunnittelutehtävistä. Perustettuun toimikuntaan kuuluivat puheenjohtajana Otto-Iivari Meurman, Alvar Aalto, Aulis Blomstedt, Aarne Ervi, Yrjö Lindegren ja Viljo Revell.


title: Rakennustietosäätiö RTS

text: Tammikuussa 1942 toimikunnan alle perustettiin Jälleenrakennustoimisto, jonka tavoitteena oli estää väliaikaisiksi tarkoitettujen parakkien rakentaminen ja säilyttää rakentaminen monimuotoisena standardisoinnista riippumatta.


title: Rakennustietosäätiö RTS

text: Vuonna 1947 Jälleenrakennustoimiston nimi muutettiin SAFA:n Standardisoimislaitokseksi ja vuonna 1972 Rakennustietosäätiöksi.


title: Rakennustietosäätiö RTS

text: Rakennustietosäätiön omistama Rakennustieto Oy julkaisee rakennusalan tietokortistoja, kirjoja ja lehtiä, muun muassa KH-kortistoa ja RT-kortistoa.


title: Rakennustietosäätiö RTS

text: Säätiön hallitus jakaa vuosittain huomionosoituksia tunnustuksena työstä hyvän rakennustavan edistämiseksi tai kehittämiseksi.


title: CIE

text: Kansainvälinen valaistuskomissio, paremmin tunnettu ranskankielisen alkuperäisnimen lyhenteestä CIE ("Commission Internationale de l´Eclairage"), on voittoa tavoittelematon, tieteellinen ja tekninen organisaatio, joka on vuosia työskennellyt valon, valaistuksen ja väritieteen parissa ja kehittänyt useita väreihin ja valaistukseen liittyviä standardeja. Tunnetuimpia CIE:n standardeja ovat useimmat väriavaruusmallit ja värieromittarit.


title: CIE

text: CIE perustettiin vuonna 1913 jatkamaan aiemman Commission Internationale de Photométrie toimintaa. CIE:n tavoitteina on mahdollistaa ja edistää kansainvälistä yhteistyötä väritieteeseen ja valaistukseen liittyvissä asioissa, luoda standardeja ja tehdä julkaisuja. Organisaatiolla on kansallisia jäsenkomiteoita 41 eri maassa, myös Suomessa.


title: CIE

text: CIE jakaantuu kahdeksaan osastoon, joista jokaisessa on valoon ja valaistukseen erikoistunut tekninen komitea.


title: Tonka

text: Tonka on maalaiskunta ja sen keskuskylä Timbuktun alueen Goundamin piirissä Malissa. Se sijaitsee Nigerjoen varrella noin 35 kilometriä Goundamista lounaaseen. Kunnassa on 53 400 asukasta (vuonna 2009).


title: Tonka

text: Tonkan kunnan pinta-ala on 3 500 neliökilometriä. Se rajoittuu pohjoisessa Goundamin kaupunkiin, idässä Dirén piirin Tindirman, etelässä Niafunkén piirin Banikane Narhawan ja lännessä Soboundoun sekä luoteessa Goundamin piirin Gargandon kuntiin. Kunta kuuluu Sahelin vyöhykkeeseen. Sen alueella sijaitsevat Fatin ja Horon järvet.


title: Tonka

text: Kuntaan kuuluu 23 kylää. Sen asukkaat ovat etupäässä songhaita, fulbeja, tuaregeja ja bozoja.


title: Tonka

text: Tonkan kautta kulkee Timbuktuun johtava maantie maantie 33. Tärkeimmät elinkeinot ovat maanviljely, karjanhoito ja kalastus. Lisäksi harjoitetaan kaupankäyntiä ja käsityöammatteja. Osa väestöstä hakeutuu ansiotöihin Malin kaupunkeihin ja naapurimaihin.


title: Hana Mergheni

text: Hana Mergheni (s. 4. toukokuuta 1989 Tunis) on tunisialainen judoka, joka on kolminkertainen judon Afrikan-mestari.


title: Hana Mergheni

text: Mergheni aloitti vuoden 2012 kisaamalla helmikuussa maailmancupissa Unkarissa. Hän eteni aina kahdeksan parhaan joukkoon, jossa hän hävisi Katarzyna Furmanekille. Mergheni osallistui myöhemmin huhtikuussa järjestettyihin Afrikan-mestaruuskisoihin hallitsevana Afrikan-mestarina. Kisat toimivat samalla karsintoina tuleviin Lontoon olympialaisiin. Mergheni eteni aina alle 78-kiloisten sarjassa loppuotteluun saakka, jossa hän voitti Audrey Koumban ipponilla. Olympialaisissa Mergheni kohtasi ensimmäisessä kamppailussaan Mayra Aguiarin, jolle hän hävisi jääden kisoissa kuudentoista parhaan joukkoon. Vuonna 2013 Mergheni voitti kolmannen Afrikan-mestaruutensa.


title: Rakennustieto

text: Rakennustieto Oy on Rakennustietosäätiö RTS:n omistama osakeyhtiö. Rakennustiedon ydinliiketoimintaa on tarjota rakennusalan ammattilaisille hyvää suunnittelu-, rakennus- ja kiinteistönpitotapaa tukevaa tietopalvelua.


title: Rakennustieto

text: Rakennustieto-konserni muodostuu Rakennustietosäätiö RTS:stä ja Rakennustieto Oy:stä. Rakennustieto edistää hyvää rakennustapaa toimimalla talonrakentamisen, talotekniikan, kiinteistönpidon sekä maa- ja vesirakentamisen tiedon tuottajana ja välittäjänä suunnittelusta ylläpitoon asti.


title: Rakennustieto

text: Rakennustietosäätiö on rakennusalan puolueeton vaikuttaja ja Rakennustiedon omistajayhteisö, joka vastaa koko konsernin tutkimus- ja kehitystoiminnasta sekä huolehtii yhteiskuntasuhteista. Toiminnalla pyritään takaamaan hyvän kaavoitus-, rakennus- ja kiinteistönpitotavan vaatimusten mukaiset tiedot rakennusalalle. Säätiötä ja sen toimintaa ohjaavat hallitus ja edustajisto, jossa koko rakennusala on edustettuna lähes 60 järjestön ja yhteisön kautta.


title: Rakennustieto

text: Säätiö harjoittaa toimialansa tietopalvelutoimintaa ja hankkii suunnitteluohjeilleen eri osapuolien mahdollisimman laajan hyväksynnän. Säätiö laatii lisäksi toimialaansa liittyviä tutkimusohjelmia ja harjoittaa tutkimus- ja tuotekehitystoimintaa sekä kansainvälistä ja kotimaista yhteistyötä. Säätiö tukee myös toimialansa tiedettä ja taidetta.


title: Rakennustieto

text: Suomen Arkkitehtiliiton Jälleenrakennustoimiston nimellä toimintansa aloittanut Rakennustieto sai alkunsa 1942. Rakennustietokortisto syntyi samana vuonna tyydyttämään sodan aiheuttaman jälleenrakennuksen standardisoinnin ja ohjeistuksen tarvetta. RT-kortisto on saanut suuntaviivansa Alvar Aallolta, joka oli mukana perustamassa Rakennustietoa yhdessä toisen merkittävän arkkitehdin, Viljo Revellin kanssa. Järjestelmästä kehittyi ohjeistus palvelemaan myös rauhanajan tarpeita ja ensimmäisen kortiston perusta, 70 standardin sarja, valmistui 1943. Alvar Aalto määritteli uuden kortiston laatutavoitteiksi ajantasaisuuden, helppokäyttöisyyden, arvovaltaisuuden sekä sisällön täydellisen kattavuuden. Rakennustietosäätiö RTS ja Rakennustieto Oy perustettiin 1970-luvulla jatkamaan työtä.


title: Rakennustieto

text: Rakennustietosäätiö RTS perustettiin vuonna 1972. Liiketoimintaansa varten säätiö perusti 1974 Rakennuskirja Oy:n, nykyiseltä nimeltään Rakennustieto Oy:n. Yhtiön tehtäväksi tuli Rakennustietosäätiön toiminta-ajatuksen mukaisesti kirjojen ja tietotuotteiden kustantaminen sekä rakennustarvikenäyttelyn toiminnasta vastaaminen. Vuonna 2015 Rakennustieto osti Rasi-Tiedon liiketoiminnan sekä Suomen Rakennusmedian kirja-, lehti- ja sopimuslomakeliiketoiminnan. Rakennustieto on myös mukana omistajana ulkomaisissa rakennuskeskuksissa Tallinnassa ja Pietarissa.


title: Rakennustieto

text: Rakennustieto tuottaa tietoa ja ohjeita rakentamiseen sekä kustantaa kirjoja ja lehtiä rakentamisen kaikille osa-alueille. Lisäksi yhtiö tarjoaa palveluja rakennusmateriaali- ja tuoteteollisuudelle. Jo alusta alkaen Rakennustieto on toimikuntalaitoksensa myötä ainutlaatuinen sarjassaan maailmalla, sillä ohjeet tehdään alan eri tahojen yhteistyössä ja -ymmärryksessä.


title: Rakennustieto

text: Nettipohjaiset palvelut kokoavat yhteen rakentamisen ohjeet, ajantasaiset rakentamista koskevat säännökset, rakennusalan yleiset laatuvaatimukset eli "RYLit" sekä alan yrittäjien tuotteet ja palvelut. Tietopalvelut on suunniteltu rakentamisen eri aloille: rakennus- ja rakennesuunnitteluun (RT-kortisto), sisustussuunnitteluun, talotekniikkaan, talonrakennusurakointiin ja kiinteistönpitoon (Ratu-kortisto) sekä infrarakentamiseen.


title: Rakennustieto

text: Rakennustieto kustantaa käytännön oppaita, käsikirjoja, tutkimusraportteja, oppikirjoja ja arkkitehtuurikirjoja sekä useita lehtiä pääasiassa ammattilaisille. Julkaisut opastavat hyvään suunnitteluun ja rakennustapaan - päämääränä teknisesti oikeat ratkaisut, kustannustietoinen toteutus ja lainmukainen ohjeistus.


title: Rakennustieto

text: Sopimuslomake Net on rakennus- ja kiinteistöalan lomakepalvelu, jossa voit täyttää ja tallentaa lomakkeita sekä tulostaa lomakkeisiin liittyviä sopimusehtoja, tehtäväluetteloita ja asiakirjamalleja. Alalla yhteisesti hyväksyttyjä sopimusasiakirjoja käytetään kaikissa ammattimaisesti hoidetuissa kohteissa.


title: Rakennustieto

text: RT esteettömyystieto -palvelu helpottaa ja nopeuttaa suunnittelijoiden työtä tilojen mitoituksessa ja materiaalien valinnassa, kun tavoitteena on esteettömyyden toteutuminen asuinympäristössä ja parempi suunnittelun laatu. Suunnittelija saa palvelusta kohdekohtaisen tarkistuslistan esteettömyysvaatimuksista ja suunnitteluohjeita. Palvelua voi käyttää maksutta.


title: Rakennustieto

text: RT tuotetieto -palvelussa julkaistaan alan materiaali- ja tarvikevalmistajien sekä palveluntarjoajien yritys- ja tuotetietoa. RT tuotekortit julkaistaan RT tuotetiedon hakupalvelussa sekä ammattilaisten tietopalveluissa ohjetiedon rinnalla.


title: Rakennustieto

text: Rakennustieto omistaa RT kirjakauppa -nimisiä kirjakauppoja sekä verkkokaupan.


title: Kathleen Hersey

text: Kathleen Elizabeth Hersey (s. 21. helmikuuta 1990 Athens, Georgia, Yhdysvallat) on yhdysvaltalainen uimari.


title: Kathleen Hersey

text: Pekingin olympialaisissa 2008 Hersey sijoittui 200 metrin perhosuinnissa kahdeksanneksi. Vuoden 2007 Pan-Amerikan kisoissa hän voitti neljä kultamitalia ja Tyynenmeren-mestaruuskilpailuissa 2010 yhden pronssimitalin.


Pöytätenniksen Euroopan-mestaruuskilpailut järjestettiin ensi kerran vuonna 1958 ja turnausta järjestää Euroopan pöytätennisliitto. Vuoteen 2002 asti ne järjestettiin joka toinen vuosi. Nykyisin pelataan parittomina vuosina joukkueiden ja parillisina vuosina kaksin- ja nelinpelien mestaruuksista. Vuosina 2009–2013 sekanelinpelin mestaruuskilpailut järjestettiin erikseen.


title: Letku

text: Letku on pitkänomainen, poikkileikkaukseltaan tavallisimmin pyöreä, ontto, joustava esine, jota käytetään nesteiden tai kaasujen siirtämiseen paikasta toiseen. Samanlainen, mutta jäykkä esine on putki.


title: Letku

text:
Letkuja valmistetaan eri käyttötarkoituksiin monenlaisista muoveista, useimmin PVC:stä, luonnonkumista, nitriilikumista (NBR) ja silikonista. Näihin materiaaleihin voidaan yhdistää kangasta ja teräsverkkoa. Usein letkun sisä- ja ulkopinta ovat eri materiaalia.
Vaativiin käyttökohteisiin letkut tehdään usein useiden materiaalien sekoituksista.


title: Seulaluu

text: Seulaluu () on pariton luu, joka muodostaa osan kallonpohjaa ja nenäontelon kattoa. Luussa oleva seulalevy on pienten reikien läpäisemä. Nenästä kulkeutuvat hajuhermosyyt menevät reikien kautta hajukäämeihin jotka ovat isoaivoissa. Seulaluu myös rajoittuu molempiin silmäkuoppiin.


title: Seulaluu

text: Seulalokerot (), joita on useita ja jotka vaihtelevat kooltaan, sijaitsevat seulalevyn sisällä.


title: Franz-Peter Tebartz-van Elst

text: Franz-Peter Tebartz-van Elst (s. 20. marraskuuta 1959 Kevelaer-Twistringen) on saksalainen roomalaiskatolinen piispa. Hänet vihittiin papiksi Münsterin hiippakuntaan 26. toukokuuta 1985 ja nimitettiin sen vihkipiispaksi sekä Girus Tarasiin titulaaripiispaksi 14. marraskuuta 2003. Piispaksi vihkiminen seurasi 18. tammikuuta 2004. Pääkonsekraattorina toimi Reinhard Lettmann, jota avustivat Werner Thissen ja Alfons Demming.


title: Franz-Peter Tebartz-van Elst

text: Tebartz-van Elst sai 28. marraskuuta 2007 nimityksen Limburgin piispaksi, jonka virkaan hänet asetettiin 20. tammikuuta 2008.


title: Franz-Peter Tebartz-van Elst

text: Tebartz-van Elst otettiin Jerusalemin Pyhän Haudan Ritarikuntaan vuonna 2005.


title: Franz-Peter Tebartz-van Elst

text: Tebartz-van Elst on saanut mainetta ylellisestä elämäntyylistään. Saksassa on paheksuttu piispan virka-asunnon remonttia, jonka kustannukset kuusinkertaistuivat alkuperäisestä 31 miljoonaan euroon. Asian on ottanut käsittelyyn syyttäjä, ja myös paavi haluaa asiasta selvitystä. Mennessään Intiaan tapaamaan slummien köyhiä lapsia Tebartz-van Elst lensi ykkösluokassa. Tyyliä on verrattu siihen, että paavi Franciscus ei asu virka-asunnossa vaan vaatimattomassa majatalossa.


title: Franz-Peter Tebartz-van Elst

text: Tebartz-van Elst hyllytettiin virasta 23. lokakuuta toistaiseksi. Myös hänen eroaan oli vaadittu. Hän on siirtynyt työskentelemään Vatikaaniin. Hän ei joudu maksamaan korvauksia rakennustöiden kustannuksista, kuten hiippakunta oli vaatinut. Päätöksen teki Vatikaani, joka ei vie asiaa kanoniseen oikeuteen.


title: Rantaokasirkka

text: Rantaokasirkka ("Tetrix subulata") on toinen kahdesta Suomessa yleisenä tavattavista okasirkkalajeista.


title: Rantaokasirkka

text: Rantaokasirkka on pieni, ruskea hyönteislaji, jonka ruumiinrakenne antaa eläimestä hoikan vaikutelman. Okasirkoille tunnusomaiseen tapaan keskiruumiin selkäpuoli ulottuu takaruumiin päälle ja rantaokasirkalla tyypillisesti selvästi takaruumiin kärkeä pitemmälle. Etusiivet ovat surkastuneet, mutta takasiivet ovat pitkät ja ulottuvat vähintään keskiruumiin muodostaman lipan kärkeen, usein hieman pitemmällekin. Lajista tavataan joskus paljonkin yksilöitä, joiden selkä ja siivet ulottuvat vain likimain takaruumiin kärjen tasalle, mikä vaikeuttaa lajinmääritystä. Selkä on kuitenkin aina tasainen, eikä siinä ole selvää keskiharjannetta, vaan sen korkeus vastaa etusiiven korkeutta. Myös otsa on silmien väliseltä alueelta tasainen. Tuntosarvet ovat lyhyet ja melko paksut. Lajityypillisiä tuntomerkkejä liittyy myös takimmaisten jalkojen nilkkoihin. Väritys vaihtelee yksilöittäin laajasti ruskean eri sävyissä ja osa yksilöistä voi olla myös kirjavia. Ruumiin pituus on 8–16 mm.


title: Rantaokasirkka

text: Rantaokasirkan levinneisyys kattaa lähes koko Euroopan pohjoisimpia osia lukuun ottamatta ja jatkuu idässä Kiinaan saakka. Lajia tavataan myös osassa Kanadaa sekä Alaskassa. Suomessa se on yleinen maan etelä- ja keskiosissa mutta harvinaistuu pohjoista kohti. Levinneisyyden pohjoisraja lienee Etelä-Lapissa.


title: Rantaokasirkka

text: Nimensä mukaisesti rantaokasirkka suosii kosteita, mutta avoimia elinympäristöjä. Tavallisimmin se elää avovesien kuten järvien, jokien tai lampien rannoilla. Soilla laji ei kuitenkaan viihdy. Laji kykenee lentämään, hyppimään ja uimaan, ja paetessaan se saattaa jopa sukeltaa ja edetä kävellen veden pohjaa pitkin. Lentotaitonsa ansiosta rantaokasirkka leviää tehokkaasti uusille sopiville elinpaikoille.


title: Rantaokasirkka

text: Kuten muutkaan okasirkat, myöskään rantaokasirkka ei tuota ääntä. Se syö kasveja, sammalia ja jäkäliä. Talvehtii aikuisena.


title: CIELAB

text: CIE L*a*b* -väriavaruus on CIE:n vuonna 1976 julkaisema väriavaruusmalli. Se on rakennettu käyttämällä pohjana CIE 1931 XYZ -väriavaruutta.


title: CIELAB

text: CIE esitteli vuonna 1976 kaksi uutta väriavaruutta, CIELUV ja CIELAB, joita se suositteli käytettäväksi värierojen mittauksiin. Uudet väriavaruudet oli suunniteltu olemaan havainnoitavasti yhtenäisempiä kuin CIEXYZ-väriavaruus. CIEXYZ-väriavaruuden avulla voidaan määrittää värille numeeriset tristimulusarvot, mistä on hyötyä teollisuudelle esimerkiksi värieromittauksissa tai värin uudelleentuottamisessa. Pääongelmana oli kuitenkin x,y-kromaattisuusdiagrammin ja xyY–väriavaruuden huomattava epäyhtenäisyys. David MacAdamin vuonna 1942 tekemässä värierotutkimuksessa ilmeni, että samansuuruinen x,y–arvojen ero kromaattisuusdiagrammin eri osissa on epäsuhteessa silmillä havaittavaan eroon. Tutkimustuloksena syntyi MacAdamin ellipsit, jotka kuvaavat xy-kromaattisuusdiagrammissa värien visuaalista jakaantumista. MacAdamin tuloksia käytettiin pohjana havainnoitavasti yhtenäisempien väriavaruuksien suunnittelussa ja käytetään nykypäivänäkin uusissa väriavaruuksiin ja värieroihin liittyvissä tutkimuksissa.


title: CIELAB

text: CIELAB on värioppontentti- eli käänteisväriavaruus ja sillä on kolme akselia: L (valoisuus), sekä a (punainen−vihreä) ja b (sininen−keltainen), jotka ovat käänteisvärien koordinaattisuunnat. L saa arvoja väliltä 0.0–100.0, kun taas a- ja b-arvot ovat sekä positiivisia että negatiivisia. Arvot lasketaan XYZ–arvoista alla näkyvillä kaavoilla.


title: CIELAB

text: jossa


title: CIELAB

text: X, Y ja Z ovat kohteen valkoisen tristimulusarvot, jotka riippuvat käytetystä valaisintyypistä, esimerkiksi A tai D. Y-arvo tässä tapauksessa olisi 100.0, koska Y kuvaa valoisuutta ja valkoisen kohteen valoisuus on suurin. XYZ-tristimulusarvot normalisoidaan jakamalla ne valkoisen tristimulusarvoilla. Tätä kutsutaan "vääräksi" von Kries -transformaatioksi, koska normalisointia ei tehdä LMS-avaruudessa. Muut L*a*b*-kaavojen kertoimet ovat lähinnä skaalauskertoimia, jotka vaikuttavat väripisteiden kokonaissijoittumiseen väriavaruudessa.


title: CIELAB

text: Väriavaruus voidaan esittää myös sylinterin muotoisena:


title: CIELAB

text: jossa sylinterin säde C kuvaa kylläisyyttä, jolloin 0.0 tarkoittaa värittömyyttä. Sävykulma h, alkaa 0°:sta liikkuen vastapäivään positiiviselta a-akselilta. L-akseli on luonnollisesti sama kuin aiemmin.


title: CIELAB

text:
Värierojen mittaaminen L*a*b*-väriavaruudessa on mahdollista laskemalla kahden väripisteen euklidinen etäisyys. Siis kahden pisteen välille piirretyn suoran pituus. CIE julkaisi CIE76-värieromittarin, joka toimii edelläkuvatulla periaatteella. Otetaan kaksi väripistettä formula_8 ja formula_9, jolloin ero saadaan:
Myöhemmin julkaistiin CIE94-, CMC(l:c)- ja CIEDE2000-värieromittarit, joista jälkimmäistä käytetään pääasiallisesti värierojen mittaukseen nykypäivänä.


title: Jiao Liuyang

text: Jiao Liuyang (, ) on kiinalainen uimari ja olympiavoittaja.


title: Jiao Liuyang

text: Jiao voitti Aasian-mestaruuden 200 metrin perhosuinnissa Singaporessa 2006 ajalla 2.08,54. Melbournen MM-kilpailuissa 2007 hän oli samassa lajissa neljäs.


title: Jiao Liuyang

text: Hän saavutti Pekingin olympialaisissa 2008 hopeaa 200 metrin perhosuinnissa ajalla 2.04,72, häviten vain maannaiselleen Liu Zigelle. Rooman MM-kilpailuissa 2009 Jiao voitti MM-kultaa 4 × 100 m sekauintiviestistä ja pronssia 100 metrin perhosuinnissa sekä oli viides 200 metrin perhosuinnissa. Kiinan joukkueen voittoaika sekauintiviestissä oli maailmanennätys 3.52,19.


title: Jiao Liuyang

text: Foshanin Aasian-mestaruuskilpailuissa 2009 Jiao sai kultaa 50 ja 100 metrin perhosuinneissa sekä hopeaa 200 metrin perhosuinnissa. Kantonin Aasian kisoissa 2010 hän voitti kultaa 100 ja 200 metrin perhosuinneissa sekä 4 × 100 metrin sekauinnissa.


title: Jiao Liuyang

text: Shanghain MM-kilpailuissa 2011 Jiao otti kotiyleisönsä edessä maailmanmestaruuden 200 metrin perhosuinnissa ajalla 2.05,55. Samoissa kilpailuissa hän saavutti myös hopeaa 4 × 100 m sekauintiviestistä, jonka alkuerissä hän ui.


title: Jiao Liuyang

text: Lontoon olympialaisissa 2012 Jiao voitti kultaa 200 metrin perhosuinnissa uudella olympiaennätysajalla 2.04,06. Istanbulin lyhyen radan MM-kilpailuissa 2012 hän sai hopeaa 50 ja 200 metrin perhosuinneissa. Barcelonan MM-kilpailuissa 2013 hän sijoittui 200 metrin perhosuinnissa kuudenneksi. Incheonin Aasian kisoissa 2014 hän voitti kultaa 200 metrin perhosuinnissa ajalla 2.07,56.


title: Sigifredo Noriega Barceló

text: Sigifredo Noriega Barceló (s. 12. lokakuuta 1951) on meksikolainen roomalaiskatolinen piispa. Hänet vihittiin papiksi Ciudad Obregónin hiippakuntaan 7. lokakuuta 1976 ja nimitettiin Ensenadan hiippakunnan johtoon 26. tammikuuta 2007. Piispaksi vihkiminen seurasi 25. huhtikuuta. Pääkonsekraattorina toimi Rafael Romo Muñoz, jota avustivat Juan Manuel Mancilla Sánchez, Vicente García Bernal, José Ulises Macías Salcedo ja Carlos Aguiar Retes.


title: Sigifredo Noriega Barceló

text: 2. elokuuta 2012 Noriega Barceló sai nimityksen Zacatecasin piispaksi.


title: José Ulises Macías Salcedo

text: José Ulises Macías Salcedo (s. 29. lokakuuta 1940 León) on meksikolainen roomalaiskatolinen arkkipiispa. Hänet vihittiin papiksi Leónin hiippakuntaan 10. huhtikuuta 1966 ja nimitettiin Mexicalin hiippakunnan johtoon 14. kesäkuuta 1984. Piispaksi vihkiminen seurasi 29. heinäkuuta. Pääkonsekraattorina toimi Girolamo Prigione, jota avustivat Manuel Pérez-Gil y González ja Anselmo Zarza Bernal.


title: José Ulises Macías Salcedo

text: Macías Salcedo sai 20. elokuuta 1996 nimityksen Hermosillon arkkipiispaksi, jonka virkaan hänet asetettiin 29. lokakuuta.


title: Girônimo Zanandréa

text: Girônimo Zanandréa (s. 9. kesäkuuta 1936 São Valentim) on brasilialainen roomalaiskatolinen piispa. Hänet vihittiin papiksi 3. heinäkuuta 1964 ja nimitettiin Ereximin hiippakunnan koadjuuttoripiispaksi 16. marraskuuta 1987. Piispaksi vihkiminen seurasi 17. tammikuuta 1988. Pääkonsekraattorina toimi Carlo Furno, jota avustivat João Aloysio Hoffmann ja João Cláudio Colling.


title: Girônimo Zanandréa

text: Zanandréasta tuli 26. tammikuuta 1994 Ereximin piispa, jona hän toimi, kunnes jäi eläkkeelle 6. kesäkuuta 2012.


title: Dillon Francis

text: Dillon Hart Francis (s. 5. lokakuuta 1987 Los Angeles, Kalifornia, Yhdysvallat) on yhdysvaltalainen elektronisen musiikin tuottaja ja DJ. Dillon Francis tuottaa pääosin moombahton-genreä. Hän on myös kerännyt suosiota Snapchat-palvelussa, jossa hän jakaa muun muassa komedisia lyhytelokuvia.


title: Grizzlys Wolfsburg

text: Grizzlys Wolfsburg on saksalainen jääkiekkojoukkue Wolfsburgin kaupungista. Joukkue on perusttu vuonna 2004 ja se pelaa kotiottelunsa 4 503 paikkaisessa Volksbank BraWo Eis Arenassa. Joukkue liittyi DEL-liigaan heti perustamisen jälkeen, mutta tippui ensimmäisen kautensa jälkeen 2. Bundesligaan. Joukkue viihtyi sarjassa kaksi seuraavaa kautta, joista jälkimmäisenä kautena onnistui nousemaan takaisin DEL-liigaan.


title: Korkeakosken voimalaitos

text: Korkeakosken voimalaitos (Korkiakosken voimalaitos) on vesivoimala Kymijoen Korkeakoskenhaarassa Kotkassa. Pudotuskorkeus on 13 metriä ja teho 10 MW. Voimalaitoksen omistaa nykyisin Kolsin Voima Oy.


title: Korkeakosken voimalaitos

text: Korkeakoskea on käytetty jauhomyllyn ja sahamyllyn voimanlähteenä jo 1500-luvulla. 1800-luvun lopulta lähtien koski pyöritti puuhiomoa. Vuonna 1906 valmistuneen ensimmäisen sähkövoimalaitoksen koskeen rakensi Karhula Oy. Nykyinen vesivoimala on arkkitehti Karl Lindahlin suunnittelema vuodelta 1926. Karhula Oy:ltä voimalaitos siirtyi Ahlström Oy:n omistukseen, joka myi sen 1990-luvun alussa ruotsalaiselle Graningenille. 2000-luvun alkupuolella omistajaksi tuli Statkraft. Statkraft Suomi Oy:n koko osakekannan osti vuonna 2014 viiden suomalaisen energiayhtiön omistama Kolsin Voima Oy.


title: Korkeakosken voimalaitos

text: Kymijoki oli aiemmin Etelä-Suomen merkittävin lohijoki, mutta vesivoimalarakentamisen myötä lohen nousu Kymijokeen loppui vuonna 1933, jolloin valmistuivat Ahvenkosken ja Koivukosken vesivoimalat. Viimeiset Kymijoen alkuperäiset joet pyydystettiin 1940-luvulla. 1980-luvulta lähtien jokeen on istutettu Nevan lohta, joka on geneettisesti lähimpänä hävinnyttä Kymijoen lohta.


title: Korkeakosken voimalaitos

text:
Kalavedenhoito on muuttunut yhä enenevässä määrin istutuksista luonnonmukaiseen lisääntymiseen, minkä vuoksi tuli tarpeen rakentaa uusi kalatie Kymijoen itähaaraan. Korkeakoski on 13 m korkea, minkä vuoksi se on ollut vapaassa Kymijoessa nousueste eikä ole lohi päässyt siitä nousemaan ylävirtaan. Pitkän suunnittelun jälkeen löydettiin kalatiemalli, jota pitkin lohen pitäisi pystyä nousemaan Kymijoen itähaaraa ylävirtaan lohen kutualueille. Kalatie on mitoitettu 0,5 m³/s virtaamalle. Sen lisäksi alaosaan voidaan pumpata 0,5 m³/s.
Aluehallintovirasto myönsi luvan kalatien rakentamiseen 24. tammikuuta 2014, koska Viipurin läänin maaherra oli 25. maaliskuuta 1939 antanut päätöksen, että voimalaitoksen omistajan on korvauksetta sallittava sovittaa kalaporras voimalaitoksen vasemmalle puolelle, jos sellainen katsotaan tarpeelliseksi rakentaa padon yhteyteen. Museoviraston kanssa käytyjen neuvottelujen jälkeen rakennuslupa saatiin joulukuussa 2014.
Rakentamisesta järjestettiin tarjouskilpailu, jonka voitti kokkolalainen maanrakennusyritys. Kalatien rakentaminen alkoi toukokuussa 2015 ja se valmistui 2016.


title: Tuoksuilangia

text: Tuoksuilangia eli rohtoilangia ("Cananga odorata") on ilangioiden sukuun ja annoonakasvien heimoon kuuluva ainavihanta puu. Puuta kasvatetaan sen kukista saatavan kanangaöljyn vuoksi, jota käytetään hajusteissa, pesuaineissa ja saippuoissa. Kasvista käytetään usein myös suomeksi kansainvälisempää, alun perin tagaloginkielistä nimeä ylang-ylang.


title: Tuoksuilangia

text: Tuoksuilangia on keskikokoinen ainavihanta puu. Se kasvaa noin 10–40 metriä korkeaksi. Oksat ovat yleensä varsinkin päädyistään nuokkuvat. Kaarna on sileää ja väriltään harmaata. Lehdet ovat vuorottelevat, noin 13–29 senttimetriä pitkät, 1–2 cm pitkän lehtiruodin päässä ja yleensä riippuvat. Ne ovat muodoltaan yksinkertaiset ja soikeat, tyvestään tylppäpäätyiset ja kärjestään terävät. Lehtien laidat ovat ehyet, usein hieman aaltoilevat. Kukinto on terttu, jossa on 2–6 kukkaa, ja se sijaitsee lehdettömän sivuverson päädyssä. Keltaiset kaksineuvoiset kukat ovat voimakkaantuoksuisia. Verholehtiä on kolme ja terälehtiä kuusi. Terälehdet ovat yleensä aaltoilevan käyrät. Hedelmä on kypsänä musta marja, joka kasvaa riippuvissa tertuissa. Hedelmässä on 2–12 siementä.


title: Tuoksuilangia

text: Tuoksuilangian kukista tuotetaan kanangaöljyä. Puun kaupallinen viljely alkoi 1800-luvulla Filippiineillä, jossa puuta viljellään nykyisin vähemmän. Nykyisin suurimmat kanangaöljyn tuottajat ovat Indonesia, Komorit ja Madagaskar.


title: Tuoksuilangia

text: Tuoksuilangia on kotoisin Kaakkois-Aasiasta, nykyisin sitä kasvaa villinä laajalla alueella Aasiassa, Australiassa ja Tyynenmeren saarilla. Lajia myös viljellään monin paikoin trooppisilla ilmastoalueilla. Tuoksuilangia kasvaa lähinnä kosteissa trooppisissa alankometsissä merenpinnantasolta 850 metrin korkeuteen. Sen elinalueilla vuoden keskilämpötila on 21–27 °C ja keskimääräinen sadanta noin 1500–2000 millimetriä vuodessa.


title: Ruotsin kuntavaakunat

text: Ruotsin kuntavaakunat noudattavat ruotsalaisen heraldiikan perinteitä. Ruotsissa kuntavaakunoita ovat alun perin käyttäneet Suomen tavoin enimmäkseen kaupungit, mutta 1900-luvulla myös muunlaiset kunnat ovat ryhtyneet käyttämään niitä. Ruotsin vuoden 1971 kuntauudistuksessa kaikki maalaiskunnat, kauppalat ja kaupungit lakkautettiin ja korvattiin "kunnilla". Ei ole olemassa mitään lakia tai määräystä, jonka mukaan kunnalla pitäisi olla vaakuna. 1980-luvun puolivälissä kuntavaakunat tulivat yhä suositummiksi ja useat kunnat, joilla ei siihen asti ollut ollut vaakunaa, hankkivat sellaisen. Kuntauudistuksen jälkeen perustetut uudet kunnat ovat myös ottaneet käyttöön oman vaakunan. Kuitenkin vasta vuonna 2007 Härrydan kunta otti viimeisenä käyttöön vaakunan.


title: Ruotsin kuntavaakunat

text: 1970-luvun alkuun asti Ruotsin hallitus vahvisti kuntien vaakunat. Vuoden 1971 kuntauudistuksen ja vuoden 1974 uuden hallitusmuodon myötä se ei enää kuulunut hallituksen tehtäviin. Suojellakseen vaakunoitaan väärinkäytöltä kaupallisissa yhteyksissä säädettiin laki kuntavaakunoiden suojasta. Uudet kunnat saivat vuodesta 1974 lähtien rekisteröidä vaakunansa Patentti- ja rekisterihallituksessa, jolloin ne saivat oikeudellisen suojan. Vaakunaa rekisteröitäessä siitä valmistetaan kolme alkuperäiskuvaa: yksi kunnalle, yksi Patentti- ja rekisterihallitukselle ja yksi Ruotsin valtionarkistolle.


title: Ruotsin kuntavaakunat

text: Yleensä rekisteröidään vain vaakunakilpi, sillä Ruotsin kuntavaakunoissa ei yleensä ole mukana kypärää tai kilvenkannattajia. Poikkeuksia tästä ovat Halmstadin, Landskronan ja Malmön kaupungit, joiden vaakunoissa on jo vanhastaan ollut kypärä (Halmstad ja Malmö) tai kruunu ja kilvenkannattaja (Landskrona). Ennen kaupunkikäsitteen lakkauttanutta kuntauudistusta monilla Ruotsin kaupungeilla oli vaakunakilven päällä muurikruunu. Muurikruunu ei yleensä kuulunut vaakunaselitykseen, vaan oli arvokruunu, joka ilmoitti kyseessä olevan kaupunki. Jotkin nykyisistä kunnista, joilla on entisen kaupungin nimi ja vaakuna, ovat jatkaneet muurikruunun käyttöä vaakunoissaan.


title: Ruotsin kuntavaakunat

text: Seuraavana tekstissä on vaakunoiden historiaa ja sen jälkeen kuvagalleria Ruotsin kuntien vaakunoista. Läänit ja kunnat on lueteltu aakkosjärjestyksessä. Vaakunoista ennen viimeisintä kuntauudistusta kertoo artikkeli Ruotsin kuntavaakunat 1952–1970. Vieläkin aikaisemmin lakkautettujen kuntien vaakunoista kertoo artikkeli Ruotsin kuntavaakunat ennen vuotta 1952.


title: Ruotsin kuntavaakunat

text: Keskiajalla monet asiakirjat allekirjoitettiin käyttämällä "kaupunginsinettiä", joka sisälsi kaupungin vaakunan. Vuonna 1100 perustettu Kalmar teki näin vuonna 1247 ensimmäisenä Ruotsin kaupungeista.


title: Ruotsin kuntavaakunat

text: Seuraavassa luettelo muiden vaakunoiden esiintymistä asiakirjoissa:


title: Ruotsin kuntavaakunat

text: Edellisten lisäksi Tierpin kihlakunta sai vuonna 1456 vaakunan. Kyseessä oli ainoa Ruotsin keskiaikainen kuninkaan määräämää kihlakunnanvaakuna.


title: Ruotsin kuntavaakunat

text: Myöhemmin keskiajalla monet pitäjät saivat pitäjänsinetin, joka sisälsi vaakunan. Pitäjänkokoukset lakkautettiin vuonna 1883 ja pitäjien hallinto korvattiin maalaiskunnilla. Joskus maalaiskuntia kutsuttiin pitäjäkunniksi (ruots. "sockenkommun"), koska ne olivat alueeltaan samoja kuin vanhat pitäjätkin. 1900-luvun alussa monet maalaiskunnat hankkivat stilisoituja "kuntavaakunoita", joita kirjallisuudessa kutsutaan myös "pitäjänvaakunoiksi". Usein ne perustuivat vanhaan pitäjänsinettiin ja sen sanalliseen kuvaukseen.


title: Ruotsin kuntavaakunat

text: 1970-luvun alun kuntauudistuksessa luotiin Ruotsin nykyiset kunnat. Useimmissa tapauksissa uuden kunnan käyttöön otettiin sen kaupungin, kauppalan tai kunnan vaakuna, joka oli antanut nimensäkin koko kunnalle. Seurakunnat tai kunnanosat ovat käyttäneet "ylijäämävaakunoita", jotka menettivät asemansa kuntauudistuksessa. Kaikilla Ruotsin nykyisillä kunnilla on vaakunaa ja useimmat niistä ovat rekisteröityjä. Jos kunta on rekisteröinyt vaakunan, niin silloin sillä katsotaan olevan käytössään myös lippu. Kuntalipun kuvio on sama kuin vaakunakilvessä esiintyvä kuvio.


title: Game of Thrones (3. tuotantokausi)

text: Yhdysvaltalaisen televisiosarjan "Game of Thronesin" kolmas tuotantokausi alkoi Yhdysvalloissa HBO-kanavalla 31. maaliskuuta 2013 ja päättyi 9. kesäkuuta 2013. Suomessa Yle TV2 esitti kauden 5. joulukuuta 2013 ja 6. helmikuuta 2014 välisenä aikana. Samalla kausi oli katsottavissa HBO Nordic -palvelussa ja C More Series -kanavalla. Kausi perustuu George R. R. Martinin "Tulen ja jään laulu" -fantasiakirjasarjan kolmanteen kirjaan "Miekkamyrsky". Se kattaa noin puolet kirjan juonesta, kun taas sarjan neljäs tuotantokausi kattaa toisen puoliskon. Kauden tuotanto alkoi heinäkuussa 2012 kuvauksilla Pohjois-Irlannissa. Muita kuvausmaita olivat Marokko, Islanti ja Kroatia. Se koostuu edellisten kausien tavoin kymmenestä jaksosta.


title: Game of Thrones (3. tuotantokausi)

text: Kolmannella tuotantokaudella Starkin perhe on hajalla eri puolella valtakuntaa. Pohjoisen itsenäisyyttä vaativa Robb Stark tarvitsee lordi Walder Freyn apua sodassa kuningas Joffrey Baratheonia vastaan. Arya Stark yrittää päästä takaisin äitinsä luo Jokimaille karattuaan Harrenhalista ystäviensä Gendryn ja Kuuman Piiraan kanssa. Sansa Stark on yhä Cersei Lannisterin käsissä Kuninkaansatamassa, vaikkei olekaan enää kihloissa kuningas Joffreyn kanssa. Hän saa lohtua kuninkaan uudesta morsiamesta Margaery Tyrellista, joka ystävystyy hänen kanssaan. Tyrion Lannister joutuu tottumaan vallan puutteeseen, kun hänen isänsä lordi Tywin on palannut kuninkaan Kouraksi. Jaime Lannister matkaa kahlittuna saattajansa Brienne Tarthin mukana kohti pääkaupunkia. Stannis Baratheon joutuu vetäytymään hetkeksi sodasta Mustavirran taistelun tappion jälkeen. Jon Nietos toimii kaksoisagenttina Muurin pohjoispuolella villien leirissä. Daenerys Targaryen alkaa vapauttamaan Vapaakaupunkien orjia lohikäärmeidensä avulla.


title: Game of Thrones (3. tuotantokausi)

text: Warner Home Video julkaisi kolmannen tuotantokauden DVD- ja Blu-ray -levynä nimellä "Game of Thrones: The Complete Third Season" Euroopassa 17. helmikuuta 2014 ja päivää myöhemmin 18. helmikuuta Yhdysvalloissa.


title: Game of Thrones (3. tuotantokausi)

text: "Game of Thronesin" kolmas tuotantokausi perustuu "Miekkamyrskyn" ensimmäiseen puoliskoon. Kirja on niin laaja, että sarjan pyörittäjät David Benioff ja D. B. Weiss jakoivat sen kahteen kauteen. He ovat myös sanoneet, että televisiosarja on adaptio koko kirjasarjasta eikä yksittäisistä kirjoista, joten he ovat voineet siirtää kohtauksia mielensä mukaan. Sarjan toisen kauden lopussa on jo kohtauksia kolmannen kirjan alkuluvuista. Itse kirjasarjan luoja George R. R. Martin käsikirjoitti kauden seitsemännen jakson ”Karhu ja kaunokainen” (). Muita palaavia käsikirjoittajia olivat Benioffin ja Weissin lisäksi Bryan Cogman ja Vanessa Taylor. Kolmannen kauden ohjaajiksi palasivat Daniel Minahan, David Nutter sekä Alik Sakharov. Uusia ohjaajia sarjassa olivat Alex Graves, Michelle MacLaren sekä sarjan pyörittäjät David Benioff ja D. B. Weiss.


title: Game of Thrones (3. tuotantokausi)

text: "Game of Thronesin" kolmas tuotantokausi kuvattiin yhteensä neljässä eri maassa: Pohjois-Irlannissa, Marokossa, Islannissa ja Kroatiassa. Jaksoja kuvasi yhteensä kolme eri kuvausryhmää jotka olivat nimeltään Dragon, Wolf ja Raven. Kuvaukset alkoivat 9. heinäkuuta 2012 Pohjois-Irlannissa. Sarjaa kuvattiin Belfastissa muun muassa Tollymoren metsässä, Quoilen joella ja Shane's Castlessa. Vuolasvirralle sijoittuvat kohtaukset kuvattiin elokuussa Gosfordin linnassa. Kohtaus, jossa esiintyy elävä karhu, kuvattiin Los Angelesissa. Kuvaukset Dubrovnikissa, Kroatiassa alkoivat 25. syyskuuta ja päättyivät 7. lokakuuta. Siellä kuvattiin Kuninkaansatamaan sijoittuvat kohtaukset. Seuraavana päivänä 8. lokakuuta alkoivat kuvaukset Marokossa. Marokossa kuvattiin Daenerys Targaryenin tarinaan liittyvät kohtaukset. Kuvaukset siellä päättyivät 6. marraskuuta 2012. Islannissa kuvaukset alkoivat 9. marraskuuta. Siellä kuvattiin Muurille ja sen pohjoispuolelle sijoittuvat kohtaukset. Islannin kuvausten loputtua 24. marraskuuta 2012, kolmannen tuotantokauden kuvaukset valmistuivat. Kuvaukset kestivät yhteensä 139 vuorokautta.


title: Game of Thrones (3. tuotantokausi)

text: "Game of Thronesin" kolmannella kaudella päärooleja on 28, mikä on todella suuri määrä muihin televisiosarjoihin verraten. Peter Dinklage jatkaa Tyrion Lannisterina, joka on menettänyt valtaansa valtakunnan pääkaupungissa Kuninkaansatamassa. Lena Headey näyttelee hänen siskoaan ja hallitsevaa kuningatarta Cerseitä. Nikolaj Coster-Waldau näyttelee Cersein kaksoisveljeä Jaimeta. Emilia Clarke esittää Daenerys Targaryeniä, joka seilaa Orjakauppiaanlahdella kolmen lohikäärmeensä ja Jorah Mormotin (Iain Glen) kanssa. Kit Harington esittää villien leiriin joutunutta Jon Nietosta. Richard Madden näyttelee pohjoisen kuningasta Robb Starkia ja Michelle Fairley hänen äitiään Catelyniä. Aidan Gillen esittää lordi Petyr Baelishiä, joka juonii pääkaupungissa vapauttaakseen Sansa Starkin (Sophie Turner) poikakuningas Joffreyn (Jack Gleeson) kynsistä. Charles Dance näyttelee kuninkaan isoisää Tywin Lannisteria. Liam Cunningham näyttelee kuningas Stannisin (Stephen Dillane) neuvonantajaa Davos Merenvertoa. Carice van Houten esittää Stannisin kumppania Melisandrea. Natalie Dormer näyttelee Joffreyn uutta kihlattua Margaery Tyrelliä. John Bradley näyttelee Yövartion miestä Samwell Tarlya ja James Cosmo Yövartion ylikomentaja Jeor Mormontia. Isaac Hempstead-Wright esittää Bran Starkia ja Maisie Williams hänen siskoaan Aryaa. Sibel Kekilli esittää Tyrionin rakastajaa Shaeta ja Conleth Hill eunukki-Varysta. Alfie Allen näyttelee Starkit pettänyttä Theon Greyjoyta ja Rory McCann Joffreyn entistä henkivartijaa Sandor Cleganea. Jerome Flynn esittää Bronnia. Kolmannella kaudella päärooleihin nostettiin Oona Chaplinin esittämä Talisa Maegyr, Joe Dempsien esittämä Gendry ja Rose Leslien näyttelemä Ygritte.


title: Game of Thrones (3. tuotantokausi)

text: Uudet näyttelijävalinnat ilmoitettiin vuoden 2012 San Diego Comic-Conissa heinäkuun puolivälissä. Diana Rigg esittää Olenna Tyrellia, Margaeryn ja Lorasin isoäitiä. Thomas Sangster ja Ellie Kendrick näyttelevät Jojen ja Meera Reediä, nuoria sisaruksia jotka Bran tapaa, Tobias Menzies esittää Catelynin veljeä Edmure Tullya ja Clive Russell Brynden Tullya, Catelynin setää. Tara Fitzgerald näyttelee Stannis Baratheonin vaimoa Selyse Florentia ja Kerry Ingram heidän tytärtään Shireenia. Richard Dormer esittää kapinallisjoukon johtajaa Beric Dondarrionia. Hänen kanssaan matkaavat Thoros (Paul Kaye) sekä Anguy (Philip McGinley). Mackenzie Crook näyttelee villiä Orellia ja Kristofer Hivju toista villiä, Tormundia. Nathalie Emmanuel näyttelee Missandeita ja Anton Lesser entistä mestaria, Qyburnia. Iwan Rheon valittiin näyttelijäkaartiin 27. heinäkuuta 2012. Elokuussa 2012 valittiin Ciarán Hinds esittämään villien kuningasta Mance Rayderia.


title: Game of Thrones (3. tuotantokausi)

text: Kolmas tuotantokausi oli sarjan siihen mennessä katsotuin 4,96 miljoonan katsojan keskiarvolla. Kauden ensimmäinen jakso ”Kaikkien on tehtävä velvollisuutensa” () teki heti sarjan uuden katsojaennätyksen Yhdysvalloissa 4,37 miljoonalla katsojalla. Kauden katsotuin jakso oli sen kuudes nimeltään ”Muurille kiipeäminen” ().


title: Brasilialainen zouk

text: Brasilialainen zouk on sensuelli paritanssi. Tanssi tunnetaan myös nimillä zouk-lambada tai yksinkertaisesti zouk. Laji kehittyi, kun brasilialainen lambada yhdistettiin karibialaiseen zouk-musiikkiin. Tunnetuimmat tyylisuunnat ovat Rio- ja Porto Seguro-tyylit. Zouk-musiikille on tyypillistä "hidas-nopea-nopea" rytmi. Tämä rytmi löytyy varta vasten zoukin tanssimiseen tehdyn musiikin lisäksi myös angolalaisesta kizomba-musiikista ja monesta R&B kappaleesta.


title: Brasilialainen zouk

text: Rio-tyyli (kutsutaan usein pelkästään zoukiksi) on nimetty synnyinkaupunkinsa Rio de Janeiron mukaan. Tanssityylille on tyypillistä dramaattiset koko vartaloa käyttävät liikkeet ja vaihteleva musiikki. Toisin kun monessa muussa tanssilajissa, zoukissa tanssiparia ei viedä pelkästään käsillä, vaan monella kehon osalla. Porto Seguro-tyyli (kutsutaan usein myös lambazoukiksi), on kotoisin Brasilian Porto Seguro-kaupungista. Se on lähempänä alkuperäistä lambadaa kuin Rio-tyyli. Tyylille on tyypillistä vielä Rio-tyyliäkin runsaampi päänliikkeiden käyttö ja jatkuva askellus. Musiikki on yleensä Rio-tyylissä käytettyä musiikkia iloisempaa ja nopeatempoisempaa.


title: Brasilialainen zouk

text: Helsingissä on aktiivinen brasilaisen zoukin harrastajien yhteisö. Suomessa tanssitaan lähinnä Rio-tyyliä ja jonkin verran Porto Seguro -tyyliä.


title: Brasilialainen zouk

text: Brasilialaista zoukia tanssitaan lähes kaikissa Euroopan maissa sekä Kanadassa, Yhdysvalloissa, Brasiliassa, Argentiinassa, Chilessä, Surinamessa, Australiassa, Uudessa-Seelannissa, Singaporessa, Indonesiassa, Malesiassa, Thaimaassa, Hong Kongissa, Japanissa, Intiassa, Yhdistyneissä Arabiemiirikunnissa ja Etelä-Afrikassa. Määrällisesti eniten tanssijoita löytyy Brasiliasta, Australiasta, Hollannista ja Saksasta, joissa maiden useissa suurimmissa kaupungeissa on aktiivinen zouk-tanssin harrastajakunta.


title: Shakinpelaajat

text: Shakinpelaajat ("Shatranj Ke Khilari") on Satyajit Rayn ohjaama intialainen elokuva vuodelta 1977. Se perustuu Munshi Premchandin novelliin ”Shatranj ke khiladi”.


title: Shakinpelaajat

text: "Shakinpelaajat" oli Rayn ensimmäinen hindinkielinen elokuva, kun hänen aiemmat elokuvansa olivat bengalinkielisiä. Koominen ja vauhdikas tarina on myös Rayn elokuvista tutuin tavalliselle intialaisyleisölle, varsinkin kun yhdessä pääosassa on hindifilmien suosittu roistohahmojen näyttelijä Amjad Khan.


title: Shakinpelaajat

text: Vuonna 1856 britit yrittävät viimeistellä Intian-valloituksensa marssimalla lopulta myös jääräpäisen runoilijahallitsijan ruhtinaskuntaan. Tapahtumat kerrotaan kahden joutilaan maanomistajan näkökulmasta, jotka vain pelaavat shakkia vaikka ympärillä taistellaan.


title: Alcatraz (televisiosarja)

text: Alcatraz on yhdysvaltalainen J. J. Abramsin tuottama draamasarja, joka ensiesitettiin Yhdysvalloissa tammi–maaliskuussa 2012. Suomessa sarja esitettiin Subilla syksyllä 2012. Sarja on 13-osainen, ja sen juoni kietoutuu San Franciscon edustalla sijaitsevan, vuonna 1963 suljetun Alcatrazin vankilan ympärille.


title: Alcatraz (televisiosarja)

text: Sarjan mukaan Alcatrazin sulkeminen ja siellä olleiden vankien siirtäminen toisiin vankiloihin on peitetarina, joka keksittiin vankilan 256 vangin ja 46 vartijan kadottua sieltä jälkiä jättämättä 21. maaliskuuta 1963. Nykypäivän San Franciscossa kadonneet ”63:set” (kuten kadonneita vankeja ja vartijoita kutsutaan) alkavat yksitellen palata. He eivät ole vanhentuneet lainkaan, eikä heillä ole tietoa kadotetusta ajasta. Kaikilla palaavilla on halu löytää joitakin esineitä ja jatkaa rikollista uraansa. Yhdysvaltain hallitus on odottanut heidän paluutaan ja hallituksen tätä tarkoitusta varten nimitetyt erikoisjoukot etsivät palaajia vangitakseen heidät uudelleen.


title: Abraham-Louis Breguet

text: Abraham-Louis Breguet myös: Bréguet (10. tammikuuta 1747 Neuchâtel, Sveitsi – 17. syyskuuta 1823) oli sveitseläissyntyinen horologi. Hän teki lukuisia innovaatioita kellosepän uransa aikana Ranskassa. Elinaikanaan häntä pidettiin johtavana kelloseppänä, ja hänen asiakaskuntaansa kuului johtavia julkisuuden henkilöitä ja Euroopan aateliston jäseniä. Ystävänsä John Arnoldin ohella Breguet on nykyään laajalti tunnustettu yhdeksi kaikkien aikojen merkittävimmistä horologeista. Hän perusti Breguet-yhtiön, joka nykyään valmistaa luksuskelloja.


title: Abraham-Louis Breguet

text: Breguet teki maailman ensimmäisen rannekellon Napoleonin siskolle Napolin kuningatar Carolinelle. Tämän lisäksi hän aloitti rakentamaan kreivi Axel von Fersen tilauksesta kelloa, joka on nykyään maailman kallein. Kellon valmistuminen kesti 37 vuotta ja sen sai lopulta valmiiksi hänen poikansa. Kyseinen kello on arvioitu 25 miljoonan ja sen omistaa israelilainen L. A. Mayer -museo. Kello valmistui vuonna 1827.


title: Cult24

text: Cult24 oli suomalainen kulttuuriin painottunut ilmaislehti, joka ilmestyi vuosina 2012–2014. Lehti lakkautettiin kannattamattomana kesäkuussa 2014. Lehden päätoimittajana oli Pauli Jokinen. Lehteä jaettiin ilmaiseksi noin 140 telineestä Helsingissä, Espoossa ja Vantaalla. Lehden rinnalla sitä täydentämässä on verkkosivusto Cult24.fi.


title: Lastenvaunut

text: Lastenvaunut (myös lastenrattaat) ovat pyörillä liikuteltava, usein kuomun suojaamat rattaat, jotka on tarkoitettu alle 6-vuotiaiden lasten liikuttamiseen paikasta toiseen. Lastenvaunuja on erilaisia, eri muotoisia, näköisiä ja kokoisia.


title: Lastenvaunut

text:
Pienimmät vauvat nukkuvat makuuvaunuissa, joiden koppa voi olla irrotettava ja toimia vauvan kantokoppana. Isommat lapset istuvat ratasistuimella. Yhdistelmärattaissa voidaan vaihtaa käyttöön joko koppa tai istuin. Tuplarattaissa voi kuljettaa kahta lasta – joko kaksosia tai eri-ikäisiä sisaruksia. Matkarattaat voi taittaa kokoon kuljetusta varten, ja juoksurattaat sopivat vauhdikkaaseen työntämiseen.
Lapsia on työnnetty erilaisissa kärryissä satojen vuosien ajan. Varhaiset lastenvaunut muistuttivat kottikärryjä. Modernien lastenvaunujen historia alkaa 1700-luvulta, jolloin ne muistuttivat senaikaisia hevosvaunuja. 1840-luvulla kuningatar Viktoria tilasi kolmet lastenvaunut lapsilleen, ja niistä tuli yläluokan suosima tuote. Ensimmäisen maailmansodan jälkeen lastenvaunut yleistyivät myös keskiluokan parissa.


title: Lastenvaunut

text: Lastenvaunujen tekniikka on kehittynyt ja hintataso noussut 2000-luvulla. Yhdistelmävaunut voivat maksaa yli tuhat euroa.


title: Budapestin metron linja 2

text: Budapestin metron linja 2 (myös M2) on vuonna 1970 avattu Unkarin pääkaupungin Budapestin metrojärjestelmän toinen linja. Linja kulkee kaupungin halki itä-länsi-suunnassa.


title: Budapestin metron linja 2

text: Linjan 2 suunnittelu aloitettiin vuonna 1942. Tarkoituksena oli muodostaa nopea yhteys kahden eri puolilla Tonavaa sijaitsevan rautatieaseman, Keleti pályaudvarin ja Déli pályaudvarin, välille. Linjan rakentamisesta päätettiin vuonna 1950, mutta rakennustyöt olivat pysähdyksissä taloudellisista ja poliittisista syistä vuodesta 1954 vuoteen 1963. Linjan ensimmäiset seitsemän asemaa avattiin lopulta 4. huhtikuuta 1970 ja loput asemat vuonna 1972. Vuosien 2004 ja 2008 välillä linjan asemat remontoitiin perusteellisesti.


title: Budapestin metron linja 2

text: Linja 2 koostuu 11 asemasta, joista yhdeksän on maanalaisia. Deák Ferenc térin asemalta on vaihtoyhteys metrolinjoille 1 ja 3. Keleti pályaudvarin, Batthyány térin ja Örs vezér teren asemilta on vaihtoyhteyksiä HÉV-lähijunaverkoston eri linjoille. Déli pályaudvarilta ja Keleti pályaudvarilta kulkee myös Magyar Államvasutakin kaukojunia.


title: Iserlohn Roosters

text: Iserlohn Roosters on saksalainen jääkiekkojoukkue Iserlohnin kaupungista. Joukkue on perustettu 2000 ja liittyi DEL-liigaan heti. Joukkue on onnistunut nousemaan pudotuspeleihin vain kerran perustamisensa jälkeen.


title: ASAP Rocky

text: Rakim Mayers (s. 3. lokakuuta 1988 Harlem, New York, New York), taiteilijanimeltään ASAP Rocky (tyyliteltynä A$AP Rocky), on yhdysvaltalainen rap-artisti.


title: ASAP Rocky

text: Rakim Mayers syntyi New Yorkin Harlemissa 3. lokakuuta 1988. Hänet nimettiin rap-legenda Rakimin mukaan. Mayersin ollessa 12-vuotias hänen isänsä joutui huumeiden myynnin seurauksena vankilaan. Vuotta myöhemmin Mayersin isoveli tapettiin lähellä heidän kotiaan, mikä inspiroi nuorta Mayersia räppäämään tosissaan. Mayers oli aloittanut räppäämisen jo kahdeksan vuotiaana harlemilaisen hip hop-ryhmä The Diplomatsin innoittamana. Esikuvikseen Mayers mainitsee myös Three 6 Mafian, Mobb Deepin, Wu-Tang Clanin, UGK:n, Run-D.M.C.:n ja Bone Thugs-n-Harmonyn.


title: ASAP Rocky

text: Ammattilaisuransa Mayers aloitti vuonna 2007 ja hänen ensimmäinen virallinen julkaisunsa "LiveLoveA$AP" -mixtape julkaistiin 31. lokakuuta 2011. Mixtapelta julkaistiin singleinä kappaleet ”Peso” ja ”Purple Swag”. Mayersin debyyttialbumi "LongLiveA$AP" julkaistiin 15. tammikuuta 2013. Albumin singleinä julkaistiin kappaleet ”Goldie”, ”Fuckin' Problems”, ”Wild for the Night” ja ”Fashion Killa”.


title: José Gislon

text: José Gislon (s. 23. helmikuuta 1957 Ibirama) on brasilialainen roomalaiskatolinen piispa. Hänestä tuli kapusiini 17. lokakuuta 1980, ja hänet vihittiin papiksi 28. toukokuuta 1988. Hän sai 6. kesäkuuta 2012 nimityksen Ereximin piispaksi. Piispaksi konsekroinnin suoritti 3. elokuuta Orlando Brandes, jota avustivat Girônimo Zanandréa ja Mário Marquez.


title: Vesa Puuronen

text: Vesa Pekka Aatos Puuronen (s. 4. helmikuuta 1957 Rovaniemi) on suomalainen sosiologi ja vasemmistoliiton poliitikko. Hänet on nimitetty Oulun yliopiston sosiologian professoriksi 1. elokuuta 2013.


title: Vesa Puuronen

text: Puuronen väitteli yhteiskuntatieteiden tohtoriksi Joensuun yliopistossa vuonna 1995. Hän on toiminut tutkijana, lehtorina ja professorina Joensuun, Lapin, Kuopion ja Itä-Suomen yliopistossa. Hänen tutkimuksensa on liittynyt muun muassa rasismiin.


title: Vesa Puuronen

text: Puuronen oli aiemmin SKP:n jäsen. Vuoden 2012 ja 2017 kunnallisvaaleissa hänet valittiin Rovaniemen kaupunginvaltuustoon vasemmistoliiton listalta. Hän on ollut Lapin liiton valtuuston jäsen 2012-2017. Puuronen oli vasemmistoliiton ehdokas myös vuoden 2015 eduskuntavaaleissa.


title: Vesa Puuronen

text: Puuroselle on myönnetty etnisten suhteiden ja kansainvälisen muuttoliikkeen tutkimuksen seuran (ETMU) tunnustuspalkinto merkittävästä työstä etnisten suhteiden ja kansainvälisen muuttoliikkeen kysymysten parissa. Marjo Laitalan ja Vesa Puurosen kirjoittama Yhteiskunnan tahra. Koulukotien kasvattien kokemuksia (Vastapaino 2016) palkittiin Tieteiden päivillä 2017 vuoden tiedekirjana.


title: Colin Horsley

text: Colin Horsley OBE (23. huhtikuuta 1920 – 28. heinäkuuta 2012) oli uusiseelantilainen pianisti, joka loi uransa Yhdistyneessä kuningaskunnassa. Hän teki huomattavaa yhteistyötä Lennox Berkeleyn kanssa.


title: Colin Horsley

text: Horsley syntyi Whanganuissa ja aloitti vuonna 1936 opinnot Lontoon Royal College of Musicissa. Häntä opettivat Herbert Fryer, Angus Morrison, Tobias Matthay ja Irene Scharrer. Horsley debytoi solistina tulkitsemalla Sergei Rahmaninovin kolmannen pianokonserton. Vuonna 1946 hän kantaesitti Humphrey Searlen pianokonserton nro 1 (op. 5).


title: Colin Horsley

text: Horsley soitti vuonna 1948 Berkeleyn pianokonserton ensimmäisessä esityksessä. Hän kantaesitti myös muita säveltäjän teoksia. Hän tilasi tältä musiikkia, ja Berkeley omisti Horsleylle "Concert Study" -kappaleen Es-duurissa. Horsley levytti Berkeleyn pianosonaatin (op. 20) vuonna 1959.


title: Colin Horsley

text: Horsley esitti Max Rostalin kanssa kaikki Beethovenin viulusonaatit. Dennis Brainin kanssa hän soitti Berkeleyn ja Johannes Brahmsin käyrätorvitriot. Kun Nikolai Medtner oli sairaana, Horsley kantaesitti tämän säveltämän pianokvinteton. Medtnerin kuoltua hänen leskensä pyysi Horsleyta soittamaan edesmenneen säveltäjän kolmannen pianokonserton Anatole Fistolarin johtamassa tribuuttikonsertissa.


title: Colin Horsley

text: Horsley opetti Royal Manchester College of Musicissa ja Royal College of Musicissa. Hänestä tehtiin vuonna 1963 Brittiläisen imperiumin ritarikunnan upseeri. Eläkepäiviään hän vietti Mansaarella. Hän myös kuoli siellä 92 vuoden iässä. Häneltä on saatavilla levytyksiä lukuisten säveltäjien teoksista.


title: GHS-järjestelmä

text: GHS-järjestelmä ("Globally Harmonised System of classification and labelling of chemicals") on YK:n alaisuudessa kehitetty kokonaisuus, jonka tavoitteena on yhdenmukaistaa kemikaalien luokitus- ja merkintäjärjestelmä maailmanlaajuisesti.


title: GHS-järjestelmä

text: GHS-järjestelmä tarjoaa tietoja aineiden fysikaalis-kemiallisista ominaisuuksista ja ihmisen terveyteen sekä ympäristöön kohdistuvista vaaroista. Tavoitteena on edistää kemikaalien turvallista kuljetusta, käsittelyä ja käyttöä sekä helpottaa kaupankäyntiä. Uusi järjestelmä kattaa sekä kuljetettavien kemikaalien pakkaukset että käyttöpakkaukset.


title: GHS-järjestelmä

text: GHS-järjestelmän käyttöönotosta päätettiin YK:n kestävän kehityksen huippukokouksessa vuonna 2002. Tavoitteena oli, että järjestelmä saatetaan sitovaksi lainsäädännöksi maailmanlaajuisesti vuoteen 2008 menneessä. EU-alueen GHS-asetuksen valmisteli Euroopan komissio. Se korvaa nykyisen lainsäädännön kemikaalien luokituksesta ja merkitsemisestä.


title: Nephi Anderson

text: Nephi Anderson (22. tammikuuta 1865 – 6. tammikuuta 1923) oli yhdysvaltalainen kirjailija, joka kirjoitti mormonismiin liittyvistä aiheista. Hänen tunnetuin teoksensa on hänen romaaninsa "Added Upon" (1898). Lisäksi hän julkaisi muun muassa yhdeksän muuta romaania, runoja ja kymmenittäin novelleja. Hänen tuotantoaan on tutkinut merkittävimmin Richard Cracroft.


title: Nephi Anderson

text: Anderson oli syntyjään norjalainen, mutta muutti 6-vuotiaana Utahiin vanhempiensa kanssa. Hän edisti mormonikirkon sisällä sukututkimustyötä ja suoritti kolme jaksoa lähetystyössä. Hän opiskeli Utahin yliopistossa ja oli kahdesti naimisissa.


Yhdistyneen kuningaskunnan maahockeymaajoukkue edustaa Yhdistynyttä kuningaskuntaa eli Iso–Britanniaa maahockeyn olympiaturnauksissa. Muissa arvokisoissa Iso-Britannian osat kilpailevat itsenäisesti: Englanti, Irlanti (mukaan lukien Pohjois-Irlanti), Skotlanti ja Wales. Koska Iso–Britannia osallistuu vain olympiaturnaukseen, sillä ei ole rankingsijoitusta Kansainvälisen liiton rankingissä.


title: Yhdistyneen kuningaskunnan maahockeymaajoukkue

text: Iso–Britannia pelasi ensimmäisen olympiaturnauksensa vuonna 1920. Englanti, Irlanti, Wales ja Skotlanti olivat kuitenkin edustaneet itsenäisesti jo vuoden 1908 turnauksessa. Iso–Britannia voitti kuitenkin olympiakultaa vuoden 1920 kisoista.


text: Iso–Britannia on voittanut yhteensä viisi olympiamitalia: kultaa vuosina 1920 ja 1988, hopeaa 1948 sekä pronssia vuosina 1952 ja 1984. Vuoden 1988 olympiakulta on Iso–Britannian viimeisin olympiamitali maahockeysta.


text: Iso–Britannia on osallistunut myös Sultan Azlan Shah Cup -turnaukseen vuosina 2011 ja 2012. Englanti osallistui turnaukseen viidesti vuosina 1987–2001, voittaen sen vuonna 1994. Molemmissa turnauksissa Iso–Britannia on ollut kolmas.


title: Ducky Detweiler

text: Robert Sterling ”Ducky” Detweiler (15. helmikuuta 1919 Trumbauersville, Pennsylvania – 13. maaliskuuta 2013 Easton, Maryland) oli yhdysvaltalainen baseballpelaaja. Hän pelasi kolmantena pesämiehenä. Hän teki MLB-debyyttinsä 12. syyskuuta 1942 ja viimeisen esiintymisensä MLB-pelissä 1. kesäkuuta 1946. Hänen seuransa oli Boston Braves. Hän oli oikeakätinen.


title: Jon Vincent

text: Jon Vincent eli Dave Phillips (Jeffrey James Vickers; 17. joulukuuta 1962 – 3. toukokuuta 2000) oli yhdysvaltalainen biseksuaalinen pornonäyttelijä. Hän aloitti esiintymisen vuonna 1985. Uransa aikana hän esiintyi kaikkiaan kymmenissä elokuvissa muun muassa Vivid Entertainmentille ja Catalina Videolle. Hän teki itsemurhan yliannostuksella.


title: Jon Vincent

text: Vincent oli kotoisin New Orleansista. Hänelle myönnettiin vuonna 1993 Gay Erotic Video Award. Hän oli 180-senttinen.


title: Mário Marquez

text: Mário Marquez (s. 23. marraskuuta 1952) on brasilialainen roomalaiskatolinen piispa. Hänestä tuli kapusiini 22. helmikuuta 1976, ja hänet vihki diakoniksi Geraldo Claudio Luiz Micheletto Pellanda 6. tammikuuta 1980. Pappisvihkimys suoritettiin 22. marraskuuta 1980.


title: Mário Marquez

text: Marquez sai 31. toukokuuta 2006 nimityksen Vitórian arkkihiippakunnan vihkipiispaksi ja Nasain titulaaripiispaksi. Piispaksi vihkiminen seurasi 6. elokuuta. Pääkonsekraattorina toimi Luiz Mancilha Vilela, jota avustivat João Bráz de Aviz ja Augustinho Petry. 22. joulukuuta 2010 Marquez nimitettiin Joaçaban piispaksi.


title: Walmir Alberto Valle

text: Walmir Alberto Valle (s. 14. huhtikuuta 1938 Nova Trento) on brasilialainen roomalaiskatolinen piispa. Hänet vihittiin Consolata-lähetyssaarnaajien papiksi 21. joulukuuta 1963 ja nimitettiin Cândido Mendesin hiippakunnan johtoon 5. marraskuuta 1985. Piispaksi vihkiminen seurasi 6. tammikuuta 1986. Pääkonsekraattorina toimi paavi Johannes Paavali II, jota avustivat Agostino Casaroli ja Bernardin Gantin. Valle asetettiin virkaansa 2. kesäkuuta.


title: Walmir Alberto Valle

text: Valle sai 6. marraskuuta 2002 nimityksen Joaçaban koadjuuttoripiispaksi, ja 9. huhtikuuta 2003 hänestä tuli sen piispa. Hän erosi tehtävistään 14. huhtikuuta 2010.


title: Luiz Mancilha Vilela

text: Luiz Mancilha Vilela (s. 6. toukokuuta 1942 Pouso Alto) on brasilialainen roomalaiskatolinen arkkipiispa. Hänet vihittiin Jeesuksen ja Marian Pyhien Sydänten kongregaation papiksi 21. joulukuuta 1968 ja nimitettiin Cachoeiro do Itapemirimin hiippakunnan johtoon 3. joulukuuta 1985. Piispaksi vihkiminen seurasi 22. helmikuuta 1986. Pääkonsekraattorina toimi Serafim Fernandes de Araújo, jota avustivat Luís Gonzaga Peluso ja Silvestre Luís Scandián.


title: Luiz Mancilha Vilela

text: Mancilha Vilela sai 3. joulukuuta 2002 nimityksen Vitórian koadjuuttoriarkkipiispaksi, ja 14. huhtikuuta 2004 hänestä tuli sen arkkipiispa.


title: Augustinho Petry

text: Augustinho Petry (s. 29. elokuuta 1938 São José) on brasilialainen roomalaiskatolinen piispa. Hänet vihittiin papiksi Florianópolisin arkkihiippakuntaan 4. heinäkuuta 1965 ja nimitettiin Brasilian sotilasordinariaatin vihkipiispaksi sekä Gabiin titulaaripiispaksi 27. joulukuuta 2000. Piispaksi vihkiminen seurasi 18. maaliskuuta 2001. Pääkonsekraattorina toimi Geraldo do Espírito Santo Ávila, jota avustivat Eusébio Oscar Scheid ja Vito Schlickmann.


title: Augustinho Petry

text: Petry sai 14. marraskuuta 2007 nimityksen Rio do Sulin koadjuuttoripiispaksi, ja 19. maaliskuuta 2008 hänestä tuli sen piispa.


title: Jim Greengrass

text: James Raymond "Jim" Greengrass (s. 24. lokakuuta 1927 Addison, New York) on yhdysvaltalainen entinen baseballpelaaja. Hän oli oikeakätinen takakenttäpelaaja. Hänen MLB-debyyttinsä tapahtui 9. syyskuuta 1952, ja viimeisen MLB-ottelunsa hän pelasi 30. syyskuuta 1956. Hänen seuroinaan olivat Cincinnati Reds ja Philadelphia Phillies.


title: Bob Talbot

text: Robert Dale ”Bob” Talbot (6. kesäkuuta 1927 Visalia, Kalifornia – 31. lokakuuta 2017 Visalia, Kalifornia) oli yhdysvaltalainen baseballpelaaja. Hän oli oikeakätinen keskikenttäpelaaja. Hän debytoi Major League Baseballissa 16. syyskuuta 1953 ja pelasi siinä viimeisen ottelunsa 26. syyskuuta 1954. Hänen seuransa oli Chicago Cubs.


title: Dario Campos

text: Dario Campos (s. 9. kesäkuuta 1948 Castelo) on brasilialainen roomalaiskatolinen piispa. Hänestä tuli fransiskaani 10. helmikuuta 1975, ja hän sai pappisvihkimyksensä 8. joulukuuta 1977. Hänet nimitettiin Araçuaín koadjuuttoripiispaksi 5. heinäkuuta 2000, ja piispaksi vihkiminen seurasi 26. syyskuuta. Pääkonsekraattorina toimi Serafim Fernandes de Araújo, jota avustivat Crescênzio Rinaldini ja José Belisário da Silva.


title: Dario Campos

text: Camposista tuli 8. elokuuta 2001 Araçuaín piispa. 23. kesäkuuta 2004 hänet nimitettiin Leopoldinan ja 27. huhtikuuta 2011 Cachoeiro do Itapemirimin piispaksi.


title: Giovanni Crippa

text: Giovanni Crippa (s. 6. lokakuuta 1958 Besana in Brianza) on italialaissyntyinen, Brasiliassa toimiva roomalaiskatolinen piispa. Hänestä tuli Consolata-lähetyssaarnaajien jäsen 13. syyskuuta 1981, ja hän sai pappisvihkimyksensä 14. syyskuuta 1985. Hänet nimitettiin São Salvador da Bahian arkkihiippakunnan vihkipiispaksi ja Accian titulaaripiispaksi 21. maaliskuuta 2012. Piispaksi vihkiminen seurasi 13. toukokuuta. Pääkonsekraattorina toimi Itamar Navildo Vian, jota avustivat Murilo Sebastião Ramos Krieger ja Walmir Alberto Valle.


title: Rubens Sevilha

text: Rubens Sevilha (s. 29. syyskuuta 1959 Tarabai) on brasilialainen roomalaiskatolinen piispa. Hän kuuluu paljasjalkaisiin karmeliittoihin. Hänet vihittiin papiksi 19. lokakuuta 1985 ja nimitettiin Vitórian arkkihiippakunnan vihkipiispaksi sekä Idassan titulaaripiispaksi 21. joulukuuta 2011. Piispaksi vihkiminen seurasi 18. maaliskuuta 2012. Pääkonsekraattorina toimi Luiz Mancilha Vilela, jota avustivat Gil Antônio Moreira ja Tarcísio Scaramussa.


title: Joaquim Wladimir Lopes Dias

text: Joaquim Wladimir Lopes Dias (s. 23. lokakuuta 1957) on brasilialainen roomalaiskatolinen piispa. Hänet vihittiin papiksi Jundiaín hiippakuntaan 12. joulukuuta 1997 ja nimitettiin Vitórian arkkihiippakunnan vihkipiispaksi sekä Sitan titulaaripiispaksi 21. joulukuuta 2011. Piispaksi vihkiminen seurasi 4. maaliskuuta 2012. Pääkonsekraattorina toimi Vicente Costa, jota avustivat Luiz Mancilha Vilela ja Gil Antônio Moreira.


title: Vicente Costa

text: Vicente Costa (s. 1. tammikuuta 1947 Birkirkara) on maltalaissyntyinen, sittemmin Brasiliassa toiminut roomalaiskatolinen piispa. Hänet vihittiin papiksi Maltan arkkihiippakuntaan 17. joulukuuta 1972 ja nimitettiin Londrinan vihkipiispaksi Brasiliaan sekä Aquae Flaviaen titulaaripiispaksi 1. heinäkuuta 1998. Piispaksi vihkiminen seurasi 19. syyskuuta. Pääkonsekraattorina toimi Murilo Sebastião Ramos Krieger, jota avustivat Albano Bortoletto Cavallin ja Jaime Luiz Coelho.


title: Vicente Costa

text: Costa sai 9. lokakuuta 2002 nimityksen Umuaraman piispaksi, joksi hänet asetettiin 13. joulukuuta. Hänet nimitettiin 30. joulukuuta 2009 Jundiaín piispaksi, ja tähän virkaan hänet asetettiin 7. maaliskuuta 2010.


title: Kyyhkyhaukka

text: Kyyhkyhaukka ("Accipiter cooperii") on haukkojen heimoon kuuluva lintu. Sen esiintymisaluetta ovat .Belize, Kanada, Kolumbia, Costa Rica, El Salvador, Guatemala, Honduras, Meksiko, Nicaragua ja Yhdysvallat. Vaelluslintuna sitä tavataan Bermudassa ja Panamassa


title: Kyyhkyhaukka

text: Linnun kanta on kasvanut Pohjois-Amerikassa 1970-luvulta lähtien hyvin voimakkaasti.


title: Kyyhkyhaukka

text: Kyyhkyhaukka on saanut tieteellisen lajinimensä "cooperii" New Yorkin tiedeakatemian perustajiin kuuluneen 1800-luvulla eläneen eläintieteilijän William Cooperin mukaan.


title: Kyyhkyhaukka

text: Aikuisen linnun pää on päältä tummanharmaa tai musta. Kruunu on yleensä melko musta, selvästi tummempi kuin selkä. Korvatupsut ovat punaiset tai keltaiset, naamassa vahanahka keltainen, silmät punaiset. Nokassa on mustaa harmaalla pohjalla. Alapuolelta linnussa on punertavia raitoja. Jalat ovat keltaiset, pyrstössä on tummia raitoja ja kärjessä valkoinen reunus. Muodoltaan lintu on pyöreähkö.


title: Kyyhkyhaukka

text: Se painaa keskimäärin 350 grammaa, mutta kuten yleensäkin petolinnuilla, naaras on suurempi kuin koiras.


title: Tattoo

text: Tattoo on irlantilaisen multi-instrumentalistin Rory Gallagherin neljäs studioalbumi, joka on julkaistu vuonna 1973.


title: Tattoo

text: Kaikki kappaleet on kirjoittanut Rory Gallagher.


title: Calling Card

text: Calling Card on irlantilaisen multi-instrumentalistin Rory Gallagherin kuudes studioalbumi, joka on julkaistu vuonna 1976.


title: Calling Card

text: Kaikki kappaleet Rory Gallagher.


title: Venäläisiä kansanlauluja (Žanna Bitševskajan albumi)

text: Venäläisiä kansanlauluja on venäläisen laulaja ja kitaristi Žanna Bitševskajan kokoelma-albumi, joka on äänitetty Neuvostoliitossa, mutta valmistettu ja julkaistu Suomessa vuonna 1982. Kokoelmat laulut ovat pääasiassa peräisin 1700- ja 1800-luvuilta.


text: Julkaisija on Kansan Kulttuuri Oy ja taustalla on Melodija-yhtiö. Ohjelmiston on valinnut Pauli Salonen, LP-levyn kannen on suunnitellut Niilo Jokinen sekä kuvan valmistaneet Jorma Kytölä ja Mauri Rautia. Kannen on painanut espoolainen Oy Lito-Print AB.


text: Kansitekstin ovat laatineet Pekka ja Marianne Gronow.


text: LP-levyn mukana on lyriikka-arkki, joka sisältää Jertta Ratia-Kähösen tekemät laulujen suomenkieliset käännökset.


text: "Donin balladissa" kerrotaan, että mustalainen on ennustanut tytön hukkuvan hääpäivänään. Tytön sulhanen, kasakka, ei ennustukseen usko, mutta uni toteutuu, kun hääparin hevonen kompastuu ja putoaa sillalta.


text: "Stenka Razinin" uni kertoo tästä kuuluisasta kasakkapäälliköstä. Unessa hänen musta ratsunsa riehakoi ja tuulikin lennättää mustan lakin päästä. Esauli eli kasakkakapteeni ennustaa Razinin menettävän päänsä. Uni toteutui, koskapa Razin mestattiin Punaisella torilla. Pääartikkelin mukaan laulu on Bitševskajan tunnetuin ja hän on sen itse säveltänyt.


text: "Akkunalla kaksi kukkaa" on sanoilla leikittelevä humoristinen ja iloinen rekilaulu. Se kertoo muilta salatusta rakkaudesta, mutta armaan antama sormus kuitenkin kuivatti neidon sydämen.


text: "Mitä mietit sotilas" kertoo tämän koti-ikävästä poissaolevaa poikaansa surevan äitimuorin luo.


text: Laulussa "Punainen kuu" nuoripari on merellä purjehtimassa, ja petetty morsian ohjaa veneen myrskyyn sillä seurauksella, että nuoripari hukkuu veneen upotessa.


text: "Matuška" on yksi Bitševskajan suosituimmista lauluista. Hän oppi sen tuntemaan Bulat Okudžavalta. Laulun sanoituksessa tyttö valittaa äidilleen sitä, että hänen on lähdettävä kodistaan vasten tahtoaan Aleksandr Sergeitšin morsiamieksi. Suomessa laulun on vuonna 1983 julkaissut singlenä "Matuska-Mother" Pedro's Heavy Gentlemen laulusolistinaan Jim Pembroke.


text: Laulu "Itikat" on kokoelman iloisimpia lauluja ja se kertoo noista kiusankappaleista, jotka inisivät koko tytön odottaessa Vanja-sulhastaan. Tämä saapuukin vasta aamulla, kun tyttö on vihdoin nukahtanut.


text: "Villiä aroa pitkin" kertoo vankikarkurista, joka on kärsinyt tuomiotaan puolustaessaan totuutta. Karkuri soutaa Baikaljärven yli kotiin vanhempiensa luokse, mutta äiti kertoo isän kuolleen ja veljen olevan kahlevankina Siperiassa.


text: "Kaislikko kahisi" kertoo rakastavaisesta parista, joka viettää yön ulkona, ja aamulla odottaa haikea hyvästijättö.


text: Laulussa "Kuu paistaa" nuorukainen on tullut Mašan asunnolle. Hänelle onkin jo sanottu, että olisi korkea aika ottaa Maša vaimoksi. Tytön ikkuna on kuitenkin pimeänä, ja nuorukainen on epätietoinen onko hän väärän ikkunan alla, onko tyttö jo nukkumassa vai olisiko hän esim. Petjan kanssa.


text: Kappaleessa "Ajurin kärsimykset" nuori vossikkakuski Jerjom kyynelehtii, koska hänen morsiamensa on poissa maaseudulla.


text: Laulussa "Siitä on kauan" mies muistelee 17 vuoden takaista aikaa, jolloin hän kyyditsi troikalla tyttöä postitiellä. Kuutamoajelulla lauletaankin, mutta sitten kasakkapartio yllättää matkalaiset ja tyttö ammutaan. Tyttö ehtii kertoa kyydisijälleen, että hän oli santarmeja paossa. Niin tyttö vei nuorukaisen laulun mukanaan hautaan.


title: Rumeenihappo

text: Rumeenihappo on konjugoitu linolihappo, joka kuuluu omega-7-rasvahappoihin. Yhdistettä esiintyy märehtimisprosessissa syntyvässä rasvassa ja maitotuotteissa ja sitä syntyy vakseenihapon delta-9-desaturaasissa. Yhdisteellä on havaittu antikarsinogeenisiä ominaisuuksia laboratoriokokeissa.


title: Persialaiset (Aiskhylos)

text: Persialaiset () on Aiskhyloksen kirjoittama antiikin kreikkalainen tragedia. Se esitettiin ensimmäisen kerran vuonna 472 eaa. ja se on näin teatterin historian varhaisin säilynyt näytelmä.


title: Persialaiset (Aiskhylos)

text: "Persialaiset" esittää draamallisessa muodossa persialaisten reaktion, kun he saavat kuulla armeijansa kärsineen tappion Salamiin meritaistelussa vuonna 480 eaa., mikä oli persialaissotien käännekohta. Sellaisena näytelmä on merkittävä myös siksi, että se on ainoa säilynyt kreikkalainen tragedia, jonka aiheena on ajankohtainen historiallinen tapahtuma kreikkalaisen mytologian tapahtumien sijaan. Trilogian muut osat ja niihin liittynyt satyyrinäytelmä eivät ole säilyneet nykyaikaan kokonaisina.


title: Persialaiset (Aiskhylos)

text: "Persialaiset" oli toinen osa trilogiassa, joka voitti ensimmäisen palkinnon Ateenan kaupunki-Dionysian näytelmäkilpailussa vuonna 472 eaa. Perikleen toimiessa koregina. Trilogian ensimmäinen näytelmä oli "Fineus", jonka oletetaan käsitelleen sitä, kun Iason ja argonautit pelastivat kuningas Fineuksen harpyijoiden kynsistä. Trilogian kolmas näytelmä oli puolestaan "Glaukos", jonka nimihenkilö oli joko Korintin myyttinen kuningas Glaukos, joka tuli hevostensa syömäksi Afroditeen vihan takia, tai boiotialainen maanviljelijä Glaukos, joka muuttui ennustustaitoiseksi merenjumaluudeksi syötyään taikayrttiä.


title: Persialaiset (Aiskhylos)

text: Trilogiaa seurannut satyyrinäytelmä oli "Prometheus Pyrkaios" (Prometheus tulensytyttäjä), joka esitti mahdollisesti koomisen version siitä, kun Prometheus varasti tulen jumalilta. Satyyrinäytelmästä on säilynyt useita katkelmia. Eräässä, joka on säilynyt Plutarkhoksen kautta, Prometheus varoittaa satyyriä, joka oli niin ihastunut tuleen, että halusi suudella ja syleillä sitä.


title: Persialaiset (Aiskhylos)

text: Aiskhylos ei ollut ensimmäinen, joka kirjoitti näytelmän persialaisista ja persialaissodista — tämän vanhempi aikalainen Frynikhos kirjoitti aiheesta kaksi näytelmää. Ensimmäinen, "Miletoksen valtaus", oli kirjoitettu vuonna 493 eaa., 21 vuotta ennen Aiskhyloksen näytelmää. Sen aiheena oli persialaisten suorittama Miletoksen valtaus ja tuho, ja se painotti sitä tosiseikkaa, että Ateena oli hylännyt tämän entisen siirtokuntansa. Herodotoksen mukaan Frynikhos määrättiin näytelmästään sakkoihin ja sen uusintaesitykset kiellettiin. Toinen näytelmä, "Foinikialaisnaiset", oli kirjoitettu vuonna 476 eaa., neljä vuotta ennen Aiskhyloksen näytelmää, ja se käsitteli samaa aihetta kuin "Persialaiset". Kumpikaan Frynikhoksen näytelmistä ei ole säilynyt nykyaikaan.


title: Persialaiset (Aiskhylos)

text: "Persialaisissa" Kserkses hankkii jumalten vihan päälleen sorruttuaan hybrikseen Kreikan sotaretkellään 480/479 eaa. Näytelmän päähuomio on persialaisten Salamiin meritaistelussa kärsimässä tappiossa. Koska Aiskhyloksella oli taipumus kirjoittaa trilogioita, joiden osan liittyivät toisiinsa aiheen puolesta, jumalallisen koston teema on saattanut olla yhdistävänä tekijänä tässä tapauksessa. Joidenkin tutkijoiden mukaan trilogian muut osat ovat saattaneet ennustella persialaisten sotaretkeä tai kertoa siitä; eräitä mahdollisia aiheita ovat Kserkseen marssi halki Traakian sekä tämän Plataiain taistelussa (479 eaa.) kokema tappio.


title: Persialaiset (Aiskhylos)

text: Aristofanes antaa "Sammakoissa" (405 eaa.) ymmärtää, että "Persialaisia" esitettiin Ateenassa myöhemmin uudelleen. Komediassa Aristofanes laittaa Aiskhyloksen sanomaan, että "Persialaiset" olisi ollut parasta mitä hän on kirjoittanut. "Sammakoihin" liitetyn skolian mukaan Hieron Syrakusalainen kutsui jossain vaiheessa Aiskhyloksen Sisiliaan esittämään "Persialaiset" uudelleen.


title: Persialaiset (Aiskhylos)

text: Myöhemmin "Persialaiset" oli suosittu Bysantissa, joka soti antiikin kreikkalaisten tavoin itäistä vihollista vastaan.


title: Persialaiset (Aiskhylos)

text: "Persialaiset" sijoittuu Susaan, joka oli tuohon aikaan yksi Persian valtakunnan pääkaupungeista. Näytelmä alkaa kuorojaksolla, jossa kuoron muodostavat ”Persian uskolliset”, Susan vanhat miehet, jotka toimivat kuninkaan neuvonantajina. Pian näyttämölle saapuu kuningataräiti Atossa. Kaikki odottavat jotain uutista koskien kuningas Kserkseen Kreikkaan suuntautunutta sotaretkeä. Atossa on hyvin huolestunut ja kertoo pahasta unestaan, joka oli lisännyt huolta asian suhteen. Aloitus on Aiskhylokselle poikkeuksellinen sikäli, että yleensä näytelmän aloittaa sivuhenkilön pitämä puheosuus (prologi), ja kuoro astuu näyttämölle vasta myöhemmin.


title: Persialaiset (Aiskhylos)

text:
Paikalle saapuu nääntynyt sanansaattaja, joka kuvaa Salamiin meritaistelua ja sen veristä ja persialaisten kannalta surullista lopputulosta. Sanansaattaja kertoo Persian kärsimästä tappiosta, luettelee kaatuneiden sotapäälliköiden nimiä, ja kertoo Kserkseen lähteneen pakoon ja olevan paluumatkalla kotiin. Sanansaattajan puheen kohokohdassa tämä esittää kreikkalaisten sotahuudon heidän hyökätessään persialaisia päin:
Atossa astuu kuolleen miehensä, Kserkseen isän ja edeltäjän Dareioksen haudalle ja manaa tämän hengen esiin kuoron avustamana. Kuultuaan Persian kärsimästä tappiosta Dareios tuomitsee poikansa päätöksen yrittää Kreikan valtausta hybriksenä. Erityisesti hän nuhtelee Kserksestä suuruudenhullusta hankkeesta rakentaa silta Hellespontoksen yli Persian armeijan etenemisen nopeuttamiseksi. Ennen poistumistaan Dareioksen henki ennustaa Persian kärsivän toisen tappion Plataian taistelussa:


title: Persialaiset (Aiskhylos)

text: Lopulta itse Kserkses saapuu hoiperrellen ja repaleisin vaattein. Näytelmän loppuosa koostuu kommoksesta eli tragedialle tyypillisestä valitusosuudesta, jossa Kserkses ja kuoro valittavat yhdessä Persian kokeman tappion hirvittävyyttä.


title: Persialaiset (Aiskhylos)

text: "Persialaiset" voidaan nähdä kuuluvaksi niin kutsuttuun "nostos"-lajityyppin (”kotiinpaluu”), joka kertoo sodasta (kuten Troijan sodasta) palaavista ja näitä kotona odottavista henkilöistä. Tällaisen lajityypin alkuna voidaan pitää Homeroksen "Odysseiaa".


title: Persialaiset (Aiskhylos)

text: "Persialaiset"-näytelmää on pidetty osoituksena siitä, että viimeistään sen kirjoittamisen aikoihin kreikkalaiset, vaikka olivatkin jakautuneet moniin itsenäisiin kaupunkivaltioihin, alkoivat kuitenkin kokea keskenään läheistä yhteenkuuluvuutta ja katsoivat samalla jyrkästi poikkeavansa kaikista muista, barbaareiksi nimittämistään kansoista. Näytelmän on myös katsottu osaltaan vaikuttaneen niiden länsimaissa laajalti nykyaikaan saakka säilyneiden mielikuvien syntymiseen, joissa Aasia on tavanomaisesti käsitetty valistuneen Euroopan suoranaisena vastakohtana alueeksi, jossa vallitsevat orjuus, pimeys, taikausko ja tyrannia.


title: Persialaiset (Aiskhylos)

text: "Persialaiset" on tulkittu joko niin, että se on myötätuntoinen voitettuja persialaisia kohtaan, tai niin, että se juhlistaa kreikkalaisten voittoa edelleen käynnissä olleen sodan aikana. Ensin mainittua näkemystä tukee se, että kaikki muut kreikkalaiset tragediat houkuttelevat yleisön sympatioita yhden tai useamman näyttämöllä olevan puolelle; jälkimmäistä näkemystä taas se, että näytelmä edustaa melko ksenofobista kulttuuria, johon on vaikea sovittaa sympatiaa vihattuja barbaareita kohtaan kesken sodan. Näytelmässäkin Kserkses kutsuu tuskiaan "iloksi vihollisilleen".


title: Top Priority

text: Top Priority on irlantilaisen multi-instrumentalistin Rory Gallagherin kahdeksas studioalbumi, joka on julkaistu vuonna 1979.


title: Top Priority

text: Kaikki kappaleet kirjoittanut Rory Gallagher.


title: Fresh Evidence

text: Fresh Evidence on irlantilaisen multi-instrumentalistin Rory Gallagherin kahdestoista ja viimeinen studioalbumi, joka on julkaistu vuonna 1990.


title: Fresh Evidence

text: Kappaleet kirjoittanut Rory Gallagher ellei toisin mainita.


title: Lucius Domitius Alexander

text: Lucius Domitius Alexander oli roomalainen sotilas. Hän oli African diokeesin "vicarius". Hän oli kotoisin joko Fryygiasta tai Pannoniasta. Vuonna 308 Maxentius määräsi Alexanderin lähettämään poikansa panttivangiksi, koska tämä ei luottanut African provinssin joukkojen lojaalisuuteen. Alexander kieltäytyi, ja tämän johdosta hänen joukkonsa julistivat hänet keisariksi. Tämän tapahtuman tarkka ajankohta ei ole tiedossa, se tapahtui ehkä vuonna 308 tai 311.


title: Lucius Domitius Alexander

text: Keisari Maxentiuksen lähettämä pretoriaaniprefekti Rufius Volusianus kuitenkin kukisti ja tappoi hänet vuonna 309, 310 tai 311.


title: Lucius Domitius Alexander

text: Alexander saattoi olla sama henkilö kuin eräs Valerius Alexander, joka toimi Africa-diokeesin vicariuksena vuosina 303–306.


title: Pöytätenniksen Suomen-mestaruuskilpailut

text: Pöytätenniksen Suomen-mestaruudesta on kilpailtu vuodesta 1938 lähtien. Tuolloin pelattiin neljässä eri sarjassa: miesten kaksinpeli, miesten nelinpeli, naisten kaksinpeli ja sekanelinpeli. Vuonna 1948 ohjelmaan tuli lisäksi naisten nelinpeli.